Ketepikan USD, Ini Mata wang Perlu Dijadikan Perhatian!

Lupakan seketika pergerakan suram yang terus dipaparkan oleh dagangan US dolar pada sesi Eropah kerana tumpuan pelabur kini beralih kepada mata wang yen menjelang mesyuarat polisi Bank of Japan (BOJ) pada Selasa.
Yen didagangkan lebih kukuh pada awal minggu susulan laporan mengenai kerajaan Jepun akan menyemak semula kenyataan bersama dengan BOJ berhubung sasaran inflasi mereka.
Kyodo News pada hari Sabtu melaporkan bahawa Perdana Menteri Fumio Kishida mungkin mempertimbangkan untuk menyemak semula perjanjian yang ditandatangani pada 2013 dengan BOJ.
Beliau juga mungkin menambah fleksibiliti kepada sasaran inflasi 2% yang berpotensi membuka jalan kepada pengakhiran dasar monetari yang sangat longgar.
Perjanjian sedia ada memberi komitmen kepada kerajaan dan BOJ untuk mencapai matlamat inflasi 2% secepat mungkin.
 Meneliti pergerakan mata wang utama lain, euro dan pound masing-masing mencatat peningkatan di sebalik kesuraman dagangan US dolar.
Naib Presiden Bank Pusat Eropah (ECB) Luis de Guindos mengatakan ECB akan meneruskan kenaikan kadar faedah untuk memerangi inflasi dan tidak pasti bila ia akan berakhir.
Ini sekali gus menambah sokongan kepada kenyataan Presiden ECB Christine Lagarde minggu lalu yang menegaskan pendirian bank pusat itu melanjutkan pengetatan.
Sementara itu, dolar Aussie sedikit meningkat dengan pelabur kini menantikan terbitan laporan minit mesyuarat Reserve Bank of Australia (RBA) pada Selasa.
Keseluruhannya, mata wang utama  mempunyai kelebihan untuk meningkat berbanding US dolar, namun pelabur kekal berwaspada terhadap sebarang kemungkinan perubahan arah aliran pada sesi New York akan datang.


Apa Yang Berlaku – Mampukah US Dolar Terus Mengganas?

Kerugian yang dialami oleh US dolar setelah laporan pekerjaan Amerika Syarikat yang tidak memuaskan pada minggu lalu berjaya ditangani dengan pengukuhan US dolar pada hari ini. Hal ini adalah kerana kebimbangan mengenai pertumbuhan ekonomi global dan secara tidak langsung meningkatkan pelaburan terhadap safe haven.
Indeks US dolar yang mengukur matawang US dolar berbanding enam matawang utama didagangkan kukuh 0.22% dengan didagangkan pada paras tukaran 92.235. US dolar baru-baru ini pada hari Jumaat lepas telah merosot ke 91.941% buat pertama kalinya sejak 4 Ogos berikutan laporan pekerjaan A.S menunjukkan ekonomi terbesar di dunia mencipta pekerjaan paling sedikit dalam tempoh tujuh bulan.
Walaupun laporan pekerjaan yang lemah dapat mendorong the Fed untuk mengeluarkan kenyataan yang bernada ‘hawkish’ namun para penganalisis berpendapat bahawa pertumbuhan global semakin lemah selepas melonjak naik pada awal tahun ini dapat menghambat perkara itu dan menjadi tumpuan utama.
 Trader disisi lain berpandangan bahawa naratif utama dalam beberapa minggu hadapan adalah mengenai pertumbuhan global dapat kembali ke prestasi yang lebih baik atau tidak. Hal ini adalah bergantung kepada perkembangan varian delta.
Penanda aras hasil Perbendaharaan AS 10 tahun menguat ke paras tertinggi lebih dari satu minggu turut mendorong pengukuhan US dolar.
Disisi yang berbeza, matawang antipodean, dolar Aussie membataskan keuntungannya pada hari Isnin, ketika Victoria, negeri kedua yang mempunyai populasi terbesar di Australia menyaksikan peningkatan kes Covid-19.
Tumpuan kini disasarkan kepada Reserve Bank of Australia (RBA) pada hari Selasa yang dijangka akan menangguh semula rancangan bank pusat untuk mengurangkan pembelian bon.


Harga Minyak Mentah Meningkat Menjelang Mesyuarat OPEC

Harga minyak mentah meningkat pada Khamis berikutan didorong oleh ketegangan antara Washington dan Beijing yang semakin reda di samping penurunan pada angka bacaan inventori minyak mentah Amerika Syarikat ke paras terendah untuk tempoh hampir setahun.
Bacaan angka yang lemah pada inventori minyak mentah AS tersebut merekodkan penurunan minggu keempat berturut-turut malah melebihi dua kali ganda jangkaan penurunan oleh pasaran.
Selain itu juga, harga minyak disokong oleh jangkaan lanjutan pengurangan pengeluaran bekalan oleh organisasi negara-negara pengeksport petroleum (OPEC) pada pertemuan hari ini.
Penggantian jawatan Menteri Tenaga Arab Saudi oleh Putera Abdulaziz al Salman yang sebelum ini disandang oleh Khalid Al-Falih dilihat tidak mendedahkan sebarang perubahan ketara pada polisi sebelum ini.
 OPEC bersama rakan pengeluar yang lain termasuk Rusia akan bertemu di Abu Dhabi bagi membicarakan isu ketidakpastian yang melanda pasaran minyak mentah global.
Ketegangan antara Amerika Syarikat bersama Iran dan juga Venezuela terus akan memberi impak buruk terhadap pasaran selain ketegangan perang dagang turut menjejaskan aktiviti perkilangan.
Kadar jualan kenderaan global yang menjadi petunjuk utama bagi permintaan petroleum kekal berada dalam jangkaan penurunan 6% pada tahun 2019. Data PMI di seluruh dunia juga masih kekal lemah.
OPEC dan rakan sekutunya dijangka akan meneruskan tindakan pengeluaran minyak dalam usaha untuk terus menyokong kestabilan harga minyak dalam pasaran. Namun keupayaan untuk melonjakkan harga ke paras lebih tinggi dilihat agak terhad.


Risiko Covid-19 Di Australia Membunuh Dolar Aussie!

Ancaman coronavirus di Australia terus menekan dolar Aussie untuk jatuh ke paras terendah tahunan terbaru pada sesi Asia hari ini.
Dolar Aussie diperdagangkan 0.25% lebih rendah berbanding dolar greenback, ke paras harga 0.73750 iaitu tahap paling rendah pernah dilihat sejak awal Disember. Matawang antipodean itu juga susut ke paras terendah lima bulan berbanding safe-haven yen.
Sekatan di beberapa kawasan terjejas terus diperketatkan, di mana Sydney memerintahkan penutupan tapak bangunan, menutup perniagaan runcit yang tidak penting dan mengenakan denda kepada majikan yang memaksa pekerja masuk ke pejabat.
 Sydney yang merupakan bandar terbesar di Australia dengan populasi 5 juta penduduk, telah dikurung sejak 26 Jun dan dijangka akan berakhir pada 30 Julai, setelah pemandu transit lapangan terbang membawa virus itu ke dalam komuniti dan mencetuskan penularan wabak yang sangat cepat.
Dalam pada itu, menurut tinjauan yang dikemukakan oleh Wall Street of Journal (WSJ), Reserve Bank of Australia (RBA) dijangka akan menangguhkan rancangan pengurangan pembelian bonnya sekiranya Sydney terus di bawah sekatan sehingga pertengahan atau akhir Ogos.
Hal ini pastinya akan memberikan tekanan buat matawang dolar Aussie untuk terus didagangkan lemah.
Sementara itu, penganalisis dari Commonwealth Bank of Australia, mengatakan bahawa penutupan di Sydney dan Melbourne dijangka akan mempengaruhi ekonomi Australia dengan ketara.


GBP/USD Jatuh Semula Selepas Rekodkan Paras Tertinggi Terbaru

Selepas Pound Sterling berjaya mengukuh berbanding US dolar ke paras tertinggi sejak April 2018 pada minggu lalu, mata wang Britain tersebut kembali menutup dagangan mingguan dengan penyusutsan nilainya semula.
Hal ini adalah kebimbangan terhadap kenyataan oleh Perdana Menteri UK Boris Johnson bahawa, kajian terhadap variasi virus yang baru adalah 30% lebih berbahaya berbanding virus asal, menambahkan lagi keraguan terhadap keberkesanan vaksin.
Pada carta harga GBP/USD minggu lalu, harga yang berjaya mencapai paras ketinggian terbaru sehingga 1.37400 kembali susut semula di bawah paras 1.37000.
Penghujung minggu lalu turut menyaksikan pengukuhan US dolar selepas pelabur menyaksikan ‘lautan merah’ pada pasaran saham AS memberi petunjuk awal sentimen berisiko pasaran.
Faktor tersebut turut menekan harga pada carta GBP/USD lebih rendah semula di samping penyusutan Pound.
Namun pada sesi Asia pagi ini harga dilihat menguji semula paras 1.37000 dan juga halangan Moving Average 50 (MA50) pada rangka masa 1 jam pergerakan harga dan berjaya menembusinya sebelum meneruskan kenaikan pada awal sesi Eropah.
 Kenaikan yang diteruskan semula bakal menguji paras ketinggian 1.34000 yang dicapai minggu lalu sebelum kenaikan lebih tinggi akan terus mencatatkan paras tertinggi terbaru lagi.
Sebaliknya jika berlaku penurunan semula harga di bawah paras 1.37000, penurunan dijangka menuju ke zon RBS (resistance become support) 1.36000.
Penurunan lebih rendah bakal menuju pula ke zon sokongan pada 1.35000 dan juga 1.34000 semula.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/USD Meningkat Semula Untuk Menyambung Kenaikan

Pengukuhan awal US dolar di sesi Asia semalam pada pembukaan pasaran minggu ini gagal dikekalkan selepas mata wang tersebut kembali susut semula pada sesi Eropah.
Pasaran saham yang kembali meningkat dilihat memulihkan sentimen berisiko pasaran dan telah membuatkan dagangan US dolar kembali lemah semula.
Pelabur juga berwaspada menjelang data inflasi yang akan diterbitkan pada minggu ini yang akan menjadi tumpuan Federal Reserve (Fed) untuk menentukan polisi monetari.
Mata wang Euro bergerak positif di awal minggu selepas data jualan runcit Eropah diterbitkan meningkat semalam dengan tumpuan seterusnya akan terarah pada data tinjauan sentimen ekonomi Jerman dan zon Eropah pada hari ini.
Bacaan data yang baik akan meningkat dagangan Euro sementara US dolar masih bergerak lemah dalam pasaran.

Pada carta harga pasangan EUR/USD, penurunan harga ke paras sekitar 1.18700 di sesi Asia semalam kemudiannya telah meningkat semula pada sesi Eropah di atas paras 1.19000 sebelum mendatar di sesi New York di paras ketinggian 1.19200.
 Paras tersebut masih belum mengatasi paras ketinggian minggu lalu dan harga dilihat susut semula pada sesi Asia pagi ini ke paras 1.19000.
Paras sokongan Moving Average 50 (MA50) di sekitarnya juga diuji dan pelabur menantikan adakah harga akan melonjak semula atau jatuh lebih rendah?
Sekiranya harga berjaya melonjak semula, paras ketinggian terbaru dijangkakan pada minggu ini berkemungkinan ke paras sekitar 1.19600 sebelum menuju ke paras tumpuan 1.20000.
Sebaliknya jika harga menjunam lebih rendah, zon RBS (resistance become support) 1.18000 dilihat akan menanti penurunan yang dibuat oleh harga.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Minit Mesyuarat FOMC: Bacaan Inflasi Akan Terus Diteliti Sebelum Penetapan Dasar Baru

Laporan minit mesyuarat FOMC (19-20 September) yang dikeluarkan awal pagi tadi menunjukkan pembuat dasar Federal Reserve masih meneruskan perdebatan tentang prospek yang akan menolak inflasi dan kenaikkan kadar faedah yang perlu diperlahankan jika inflasi kekal rendah.
Fed juga mengumumkan pengurangan pegangan bon mereka yang kebanyakkan dibeli waktu krisis kewangan dahulu dan kebimbangan sebahagian pegawai Fed tentang impak ribut taufan terhadap ekonomi.
“Kebanyakkan pelabur mengutarakan kebimbangan tentang bacaan inflasi yang lemah tahun ini akan mempengaruhi pertumbuhan secara berterusan, dan perlu diingatkan perlunya bersabar untuk kita kurangkan pelonggaran dasar sehingga trend inflasi terjamin”, kata bank pusat dalam minit tersebut.
Ahli-ahli yang terlibat akan terus meneliti beberapa data inflasi pada bulan hadapan sebelum membuat sebarang keputusan untuk menaikkan kadar faedah. Namun, kebanyakkan pembuat dasar melihat satu lagi kenaikkan kadar tahun ini.
 Saham US dan Hasil Bon US tidak memberi reaksi yang ketara selepas laporan minit mesyuarat dikeluarkan.
Pengerusi Fed, Janet Yellen mengulangi kenyataannya tentang ketidakpastian hala tuju inflasi yang semakin meningkat sehingga menyebabkan pergerakan semakin jauh daripada sasaran 2 peratus Fed sejak beberapa bulan yang lalu.
Walau bagaimanapun, Yellen dan sebahagian pembuat dasar utama yang lain akan terus meningkatkan kadar faedah secara beransur-ansur seperti yang dirancang, didorong oleh unjuran ekonomi secara keseluruhan yang semakin positif dan juga pasaran buruh yang semakin mengukuh.
Dapatkan Ringkasan Minit Mesyuarat FOMC di Moshed Squawk


Kebimbangan Konflik AS-Iran Berkurangan, Harga Minyak Terus Mengukuh

Dagangan minyak mentah kukuh didorong oleh kebimbangan konflik Amerika Syarikat dan Iran semakin berkurangan menyebabkan perhatian pelabur beralih kepada perjanjian perdagangan A.S dan China yang akan ditandatangani minggu ini.
Niaga hadapan minyak mentah Brent naik 5 sen kepada $65.03 setong manakala WTI Amerika Syarikat meningkat 8 sen kepada $59.12 setong.
Ketegangan antara A.S dan Iran berkurang selepas kedua-dua pihak tidak menunjukkan isyarat ingin meneruskan pertikaian susulan serangan yang dilancarkan Tehran pada Rabu lalu ke pangkalan tentera A.S di Iraq.
Bagaimanapun, keadaan di Tehran masih tidak menentu, diikuti oleh protes oleh rakyat negara itu selepas kerajaan mengakui kesilapannya yang menembak jatuh pesawat malang milik Ukraine sehingga mengorbankan 176 mangsa.
 Pengakuan Iran telah membangkitkan kemarahan rakyat dan beberapa negara lain yang juga terlibat dengan nahas itu. Turut mendapat perhatian adalah kenyataan Trump yang menyokong tindakan penunjuk perasaan di Tehran.
Pada Jumaat, Setiausaha Perbendaharaan A.S Steven Mnuchin telah mengumumkan lebih banyak sekatan baru akan dikenakan kepada sektor ekonomi Iran termasuk sekatan terhadap lapan pegawai kanan dari negara itu.
Harga minyak turut disokong oleh sentimen optimis perdagangan memandangkan perjanjian fasa 1 akan ditandatangani dalam beberapa sahaja lagi.
Dalam kenyataan terbaru Mnuchin, beliau menjawab khabar angin yang menyatakan terma perjanjian fasa 1 telah berubah apabila diterjemahkan adalah tidak benar. Kesepakatan yang dicapai pada Disember lalu masih kekal dengan China akan membeli $40 hingga $50 bilion barangan A.S dalam tempoh dua tahun.
Sementara itu, harga emas menyusut didorong oleh keyakinan perdagangan meskipun dagangan logam berharga itu turut mencerminkan sentimen berhati-hati pelabur memandangkan butiran mengenai perjanjian fasa 1 yang masih belum jelas.


Suram Di Awal Minggu, EUR/USD Kekal Berlegar Di Atas Zon $1.0400

Dengan pergerakan perlahan pasaran ekoran cuti umum di Amerika Syarikat (AS), penganalisis memberi amaran kepada pelabur terhadap pergerakan suram US dolar di awal minggu yang berpotensi untuk bergerak lebih agresif semula menuju penghujung minggu.
Tumpuan seterusnya untuk pergerakan US dolar akan terarah kepada terbitan data tinjauan sektor perkhidmatan AS dan minit mesyuarat FOMC pada Rabu, sebelum tumpuan utama adalah kepada laporan data pekerjaan NFP AS pada Jumaat.
Situasi penyusutan US dolar seperti biasa akan memberi ruang untuk kebanyakan mata wang utama yang lain dalam pasaran untuk meningkat semula.
Namun mata wang Euro semalam dilihat gagal untuk memanfaatkan peluang berikutan menunjukkan peningkatan harga yang terhad.
Walaupun bank pusat Eropah (ECB) dijangka bakal menaikkan kadar faedah pada mesyuarat polisi terbaru, namun Euro masih dibayangi risiko kemelesetan ekonomi Eropah dengan kebimbangan seluruh industri di Jerman berpotensi untuk lumpuh ekoran pemotongan bekalan gas asli dari Moscow.

Meneliti pergerakan harga pada carta pasangan mata wang EUR/USD, harga dilihat berjaya kekal berlegar di atas zon 1.04000 selepas pasaran menyaksikan lonjakan melonjak semula harga dari bawah zon tersebut pada dagangan penghujung minggu lalu.
Isyarat awal untuk kenaikan lebih tinggi terbantut apabila harga yang membuat kenaikan di sesi Eropah semalam melepasi halangan Moving Average 50 (MA50) pada rangka masa 1 jam, namun harga susut semula di bawah paras tersebut pada dagangan sesi New York.
 Mendatar dan menutup dagangan sekitar 1.04200, harga menyambung semula dagangan di sesi Asia pagi ini (Selasa) untuk sedikit meningkat menguji halangan MA50 sekali lagi.
Sekiranya masih gagal untuk lepasi halangan itu, isyarat bearish tersebut akan mendorong jangkaan penurunan harga menguji semula zon support 1.04000.
Pelabur masih lagi menantikan untuk harga menembusi zon 1.04000 untuk rekod terendah terbaru harga bagi tempoh 20 tahun.
Namun jika harga berjaya membuat lonjakan pada hari ini, rintangan yang dilihat bakal diuji adalah pada 1.05000 yang berada pada zon SBR (support become resistance).
Kenaikan lebih tinggi selepas isyarat perubahan trend bullish dijangka akan menuju pula sehingga ke paras rintangan sebelum ini pada 1.06000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Indeks Harga Pengeluar Berkembang Pada Kadar Terpantas, Apakah The Fed Akan Berubah Angin?

Harga pengeluar Amerika Syarikat mencatat peningkatan terpantas dalam 11 tahun pada bulan Mei ketika bacaan inflasi terus melonjak naik dalam ekonomi A.S.
Jabatan Buruh melaporkan pada hari Selasa bahawa data inflasi pengeluar adalah kukuh pada bulan Mei dengan kenaikan sebanyak 6.6% setahun. Kenaikan ini adalah kenaikan terbesar sejak data pada bulan November tahun 2010.
Berdasarkan kiraan bulan, indeks pengeluar telah meningkat sebanyak 0.8% sebulan berbanding ramalan penganalisis yang mensasarkan pertumbuhan hanya 0.6%
Berdasarkan data, tekanan harga yang lebih tinggi ini berlaku di tengah penurunan jualan runcit yang turun sebanyak 1.3% pada bulan Mei, iaitu suatu angka yang jauh lebih buruk berbanding anggaran yang sasarkan hanya 0.6%.
 Inflasi barang menjadi kekuatan inflasi yang dominan, meningkat 1.5% berbanding peningkatan dalam perkhidmatan. Penularan pandemik telah menghadkan permintaan pengguna terhadap perkhidmatan.
Pegawai Rizab Persekutuan percaya kenaikan semasa adalah sementara kerana masalah penawaran dan permintaan tidak seimbang dan bacaan rendah kerana langkah sekatan.
Walau bagaimanapun, beberapa nama Wall Street yang terkenal, termasuk Ketua Pegawai Eksekutif Bank of America, Brian Moynihan dan Paul Tudor Jones menyatakan bahawa sudah sampai masa untuk the Fed melakukan perubahan terhadap dasar yang diterapkan.
Disisi lain, jualan runcit tidak termasuk automotif jatuh sebanyak 0.7% pada bulan Mei. Indeks US mencatat pengukuhan sedikit sebanyak 0.04% kepada paras 90.532 berbanding matawang utama.


Kenaikan EUR/USD Sekali Lagi Tersangkut Di Paras $1.21800

US dolar masih pamer prestasi suram dengan bergerak susut ke paras terendah 10 minggu pada sesi New York semalam sementara tumpuan akan terarah pada data inflasi Amerika Syarikat (AS) pada hari ini.
Pelabur bimbang kenaikan tinggi pada kadar inflasi akan menjejaskan nilai mata wang, namun Federal Reserve (Fed) yang mengekalkan pelonggaran polisi menyatakan bahawa paras inflasi yang tinggi hanya bersifat sementara dan tidak akan menjejaskan polisi.
Momentum laporan pekerjaan NFP AS yang mengecewakan diterbit Jumaat lalu dijangka akan mendorong pergerakan lemah US dolar pada minggu ini. Namun peningkatan pada hasil perbendaharaan AS dilihat kembali mengimbangi nilai US dolar daripada kejatuhan.

Pada carta harga pasangan mata wang EUR/USD, harga dilihat meningkat sekitar 50 pips sekali lagi menguji rintangan 1.21800.
Masih gagal menembusinya seperti yang berlaku pada hari sebelumnya, harga susut semula untuk menutup dagangan sesi New York lebih rendah sekitar paras harga 1.21500.
Penurunan semula harga di bawah paras halangan Moving Average 50 (MA50) pada rangka masa 1 jam harga juga dilihat menjadi isyarat untuk trend bearish.
 US dolar yang bergerak sedikit kukuh pada sesi Asia pagi ini telah menyaksikan penurunan awal dipamerkan pada carta EUR/USD.
Jangkaan untuk penurunan lebih rendah akan menuju semula ke zon RBS (resistance become support) 1.20900-1.20600.
Penurunan lebih rendah seterusnya akan ke zon support pada 1.20000 yang turut diuji harga pada dagangan minggu lalu.
Namun, sekiranya US dolar terus susut dengan data-data ekonomi tumpuan AS catat bacaan merosot selepas ini, harga berkemungkinan akan melonjak melepasi zon rintangan 1.21500-1.21800.
Kenaikan lebih tinggi bakal menuju ke paras sasaran seterusnya sekitar 1.22500 yang merupakan zon rintangan buat harga pada dagangan Februari lalu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Kembali Pulih Susulan China Tampil Kenyataan Positif Rundingan Dagang

Sesi pasaran Eropah menyaksikan perubahan sentimen yang kembali pulih berikutan laporan China memaklumkan mereka masih berhubung bersama Amerika Syarikat untuk membincangkan berkenaan rundingan pada September ini.
Dengan itu dapat dilihat matawang berpulangan tinggi seperti dolar Australia dan dolar New Zealand kembali mengukuh pada sesi pasaran Eropah. Turut mengukuh dagangan dolar Kanada ekoran ketegangan rundingan dagang antara Amerika Syarikat dan China yang kembali reda memulihkan kembali kestabilan pasaran minyak mentah.
Pengukuhan tersebut kembali menutup kerugian matawang komoditi pada sesi dagangan Asia pagi ini.
Sementara dagangan safe-haven Yen dan Swiss franc melemah berikutan pengurangan permintaan matawang tersebut dalam suasana pasaran yang kembali pulih mendorong aliran pelaburan ke arah aset berisiko.
Dagangan matawang Eropah pula dilihat kekal perlahan dengan ekoran faktor ketidaktentuan politik yang melanda.
 Pound Sterling masih dibebani risiko kebimbangan terhadap situasi Brexit tanpa perjanjian bersama Kesatuan Eropah susulan langkah penutupan Parlimen selama 5 minggu yang dicadangkan oleh Perdana Menteri UK Boris Johnson telah diperkenan oleh Ratu Britain secara rasmi.
Sementara dagangan dolar Euro masih belum mendapat rentak pengukuhan dengan status politik di Itali. Presiden Itali Sergio Mattarella menyerahkan mandat kepada Giuseppe Conte untuk membentuk kerajaan yang baru bagi memimpin gabungan Gerakan Bintang Lima dan Parti Demokratik.
Conte memberi komen di atas pembentukan kerajaan baru bahawa kerajaan akan memastikan kerja-kerja untuk pembentangan bajet 2020 dilaksanakan dengan segera.
Diteliti pada data ekonomi pula, kadar pengangguran di Jerman meningkat kepada 43,900 pada Ogos menjadikan jumlah individu yang menganggur kepada 2.319 juta orang, paras tertinggi yang dicatatkan sejak Februari 2019.
Dagangan emas yang turut menguji paras ketinggian 6 tahun pada dagangan sesi hari ini kembali mencatatkan penurunan pada sesi Eropah ekoran perubahan sentimen pasaran yang kembali dilihat pulih.
Terus pantau perkembangan rundingan dagang AS-China yang memberi impak sensitif terhadap pasaran dan kawal dagangan sebaiknya dengan sentimen pasaran yang tidak menentu.


Data Positif Dari Australia Tidak Menjamin Peningkatan Aussie

Dollar Australia dan New Zealand menyusut lebih rendah berbanding US Dollar pada Selasa walaupun data kelulusan bangunan di Australia menguat. Hal ini kerana US Dollar kekal meneruskan pengukuhan seiring dengan prospek peningkatan kadar AS.
AUD/USD menurun kepada 0.7562.
AUD/USD, 30 minit
Biro Statistik Australia berkata, kelulusan bangunan meningkat sebanyak 11.3% pada bulan Julai. Bagaimanapun, kelulusan pelan bangunan merosot pada 4.7% daripada jangkaan awal.
 NZD/USD menyusut 0.11%.
NZD/USD, 30 minit
US Dollar meneruskan pengukuhan pada Jumaat selepas ucapan Yellen seiring dengan pengukuhan pasaran buruh dan pertumbuhan ekonomi.
US Dollar Index yang mengukur kekuatan US Dollar kali terakhir dinilai pada 95.75.
Pengalaman Lelaki Ini Ternyata Membuatkan Beliau Lebih Kental!


Analisis Teknikal GBP/USD – Timeframe H1 – 26/11/2018

Perkembangan dalam rundingan Brexit pada minggu lalu cukup memberi impak besar pergerakan harga khususnya pada nilai matawang GBP dan EURO. Julat pergerakan harga pada chart pasangan matawang GBP/USD pada dagangan November ini dilihat bergerak sekitar 450 pips turun dan naik dengan diwarnai oleh pelbagai isu besar khususnya melibatkan rundingan Brexit. Tertumpu pada dagangan minggu lalu, harga membuat lonjakan sehingga 140 pips pada dagangan Khamis sebelum pergerakan harga kembali dilihat membuat penurunan ke paras lonjakan harga semula pada dagangan Jumaat. Draf pelan Brexit Theresa May dilaporkan telah mendapat persetujuan daripada 27 pemimpin kerajaan dalam Kesatuan Eropah namun akhbar Sunday Telegraph melaporkan May bakal berdepan halangan yang lebih besar berkemungkinan tidak akan mendapat sokongan oleh Parlimen. Secara teknikal, pergerakan harga pada chart GBP/USD pada dagangan Jumaat menunjukkan harga yang bergerak mendatar pada sesi Asia kemudiannya membuat penurunan lebih rendah dari paras Magic Pivot dan paras terendah harga adalah sekitar 1.28000 berhampiran dengan paras lonjakan harga hari sebelumnya.
Pada sesi pasaran Asia Isnin, harga dilihat bergerak agak perlahan lebih rendah dari paras Magic Pivot 1.2829 hari ini dan membuat sedikit kenaikan menuju ke paras Magic Pivot tersebut di hujung sesi. Jika harga gagal membuat kenaikan melepasi paras Magic Pivot, harga dilihat akan kembali membuat penurunan menuju ke paras support terhampir di paras 1.2776 (MagicS1). Sedikit lagi penurunan harga akan menyentuh pula paras support pada 1.2745 (MagicS2) dan jika momentum penurunan harga masih dikekalkan, harga bakal membuat penurunan menguji paras support pada 1.2693 (MagicS3).
Namun, jika Brexit terus menunjukkan isyarat yang positif dan menyokong pengukuhan Sterling, berkemungkinan harga bakal bergerak lebih tinggi dari paras Magic Pivot dan menuju ke paras resistance pada 1.2860 (MagicR1). Kenaikan harga seterusnya akan menguji pula paras ketinggian harga pada lonjakan Khamis lalu sekitar paras resistance 1.2912 (MagicR2). Dan sekiranya harga masih meneruskan kenaikannya, paras resistance pada 1.2944 (MagicR3) pula dijangka akan diuji harga.
 Terus ikuti perkembangan Brexit bersambung pada minggu ini pula bagi memantau pergerakan harga pada chart GBP/USD. Sebarang kemungkinan boleh berlaku dan untuk mengawal risiko dalam dagangan, lihat paras-paras tumpuan harga pada indicator Moshed Magic Line bagi membantu anda membuat keputusan yang betul dalam setiap posisi dagangan anda.

Paras support: 1.2776, 1.2745, 1.2693.
Paras resistance:  1.2860, 1.2912, 1.2944.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


BoE Kekalkan Kadar Faedah Namun Unjuran Ekonomi Dikurangkan!

Bank pusat England pada hari ini mengambil keputusan untuk mengekalkan kadar faedah seperti yang telah dijangka. Hal ini dijangka akan diteruskan bagi melihat bagaimana pengunduran UK daripada Kesatuan Eropah memberi impak kepada ekonomi.
Komuniti Polisi Monetari BoE atau MPC telah mengundi kadar pada 0.75% walaupun perkiraan pertumbuhan pada tahun ini dan akan datang dikurangkan berikutan ketidakpastian terhadap Brexit yang dapat memberi impak terhadap keyakinan perniagaan dan pelaburan.
Keputusan BoE itu dikeluarkan selepas beberapa jam laporan sektor pembuatan UK dikeluarkan. Berdasarkan laporan, sektor pembuatan UK menunjukkan pengeluaran berkurangan pada kadar terpantas sejak 2012 dalam bulan Julai.
 Menurut pakar ekonomi IHS Marikit, Rob Dobson, penyusutan sektor pembuatan UK berikutan pertumbuhan ekonomi global yang perlahan, keadaan politik yang tidak stabil dan isu Brexit.
Berdasarkan laporan inflasi sukuan, bank pusat sedang berhati-hati bagi mengelak senario no-deal. Selain itu, laporan tersebut juga menukilkan bahawa syarikat-syarikat menjangkakan pengeluaran, peluang pekerjaan dan pelaburan akan lebih perlahan jika berlaku Brexit tanpa kesepakatan.
Matawang GBP menyusut berbanding US dolar sebanyak 0.41% pada paras 1.2107. Matawang pound telah jatuh keparas terendah sejak Januari 2017 pada hari ini menjelang keputusan BoE dan telah susut sebanyak 4% pada bulan lepas.


Keputusan Dasar Monetari SNB Buat Trader USD/CHF Terus Tersenyum

Keputusan mesyuarat polisi Swiss National Bank (SNB) menjadi tumpuan utama trader pasangan matawang USD/CHF pada hari ini, di mana bank pusat itu telah memutuskan untuk membiarkan kadar faedah tidak berubah di tahap terendah -0.75%.
Hasil keputusan ini, sememangnya telah dijangkakan secara meluas oleh pasaran bahawa bank pusat akan mengekalkan dasar monetarinya yang sangat longgar, meskipun berdepan tekanan inflasi yang semakin meningkat.
Menurut pernyataan yang dikeluarkan oleh bank pusat, dasar pengembangan SNB dikatakan telah memberikan keadaan pembiayaan yang baik, di mana ia telah menyumbang kepada penawaran kredit dan kecairan yang sesuai untuk ekonomi serta mengatasi tekanan ke atas matawang Swiss franc.
 Sementara itu, SNB turut meningkatkan unjuran terhadap inflasi yang dijangka akan meningkat pada 0.4% pada tahun 2021, dan 0.6% pada tahun 2022 dan 2023.
Dalam pada itu, bank pusat juga menjangkakan pertumbuhan ekonomi Switzerland yang kuat pada suku kedua. Keluaran Dalam Negara Kasar (KDNK) diramalkan meningkat sekitar 3.5% untuk tahun 2021.
Memandangkan tiada apa yang mengejutkan susulan daripada keputusan SNB, selain daripada unjuran yang meningkat, matawang US dolar terus menokok lebih tinggi berbanding Swiss franc.
Berbeza dengan SNB, Federal Reserve (Fed) telah memberikan petunjuk untuk kenaikan kadar faedah yang lebih cepat daripada dijangkakan. Ini telah menyokong dagangan US dolar untuk meningkat ke paras tertinggi hampir satu bulan berbanding Swiss franc.


EUR/USD ‘Spike’ 100 Pips Susulan Keputusan Mesyuarat FOMC

Tumpuan pasaran terarah pada mesyuarat FOMC pada awal pagi ini untuk pelabur mendapatkan petunjuk bagi arah pergerakan harga matawang US dolar.
Federal Reserve (Fed) mengekalkan kadar faedah di paras 0.25%, dan menyatakan bahawa kadar faedah yang rendah akan terus dikekalkan sehingga tahun 2022.
Penggubal polisi meramalkan unjuran pertumbuhan Keluaran Dalam Negara Kasar (KDNK) untuk Amerika Syarikat akan menurun sehingga 6.5% pada tahun ini.
Polisi yang sedia ada dilihat sedang menyokong ekonomi dan akan terus dikekalkan buat tempoh terdekat bermaksud tiada perubahan dasar yang akan diambil oleh bank pusat.
Dengan keputusan mesyuarat secara keseluruhannya bernada dovish, US dolar dijangka akan terus bergerak lemah dalam pasaran sementara matawang utama yang lain akan mengambil kesempatan untuk mengukuh.
Pada carta harga pasangan matawang EUR/USD, walaupun harga tidak menunjukkan pergerakan yang terlalu drastik, namun turun naik harga susulan keputusan mesyuarat FOMC turut mencapai julat sekitar 100 pips.
 Harga pada mulanya membuat penurunan menguji paras sokongan Moving Average 50 (MA50) pada rangka masa 1 jam pergerakan harga. Namun kembali melonjak semula sebelum menembusi paras resistance 1.14000.
Harga kemudian menutup dagangan sesi New York di bawah paras 1.14000 semula sebelum bergerak perlahan pada sesi Asia pagi ini.
Jangkaan kenaikan harga yang diteruskan dilihat akan menuju paras ketinggian pada 1.14900 yang menjadi resistance pada dagangan Mac lalu.
Sebaliknya jika harga membuat penurunan, dan turut melepasi sokongan dinamik MA50, harga akan cuba melepasi paras 1.13100 sebelum ke zon RBS (resistance become support) sekitar 1.12500. Penurunan lebih rendah akan menguji pula zon RBS pada 1.12000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD/CAD Berlegar Di Paras Ketinggian 2 Tahun Pada Minggu Ini

Dolar Kanada pada dagangan minggu ini berlegar di paras terendah 2 tahun berbanding US dolar dipengaruhi oleh sentimen pasaran minyak mentah.
Harga minyak susut 1% pada Khamis ekoran kebimbangan terhadap kemelesetan ekonomi global yang boleh mendorong kepada kemerosotan permintaan bekalan.
Selain itu, turut menambah tekanan adalah ketegangan geopolitik di Eropah dan juga kebimbangan langkah sekatan pergerakan di China yang merupakan antara pengguna terbesar minyak di dunia.
Pada carta harga pasangan mata wang USD/CAD, harga dilihat telah membuat kenaikan pada minggu ini dan berlegar di zon ketinggian 1.3000, iaitu zon tertinggi harga sejak penghujung 2020.
Sementara dolar Kanada dibayangi oleh pasaran minyak yang merosot, US dolar masih mengekalkan pengukuhannya walaupun momentum sedikit terjejas berbanding minggu lalu.
Terdapat penurunan harga yang berlaku pada dagangan Rabu semalam, susulan reaksi yang bercampur pelabur selepas data inflasi Amerika Syarikat (AS) diterbitkan.
Namun, pengukuhan semula US dolar yang beranjak ke penghujung sesi New York telah mendorong kenaikan semula harga dari zon RBS (resistance become support) 1.29000 ke zon 1.3000.
 Harga yang mengekalkan pergerakan di atas paras sokongan Moving Average 50 (MA50) akan memberi isyarat untuk pergerakan bullish pada carta USD/CAD.
Kenaikan perlahan harga dilihat pada sesi Asia pagi ini bersambung ke pembukaan sesi Eropah dengan harga kembali bergerak semula di atas paras 1.3000 dan melepasi paras MA50.
Kenaikan lebih tinggi boleh dijangkakan untuk meneruskan trend bullish sebelum ini berkemungkinan ke paras ketinggian terbaru sekitar 1.31000.
Namun jika harga menjunam semula, zon RBS 1.2900 sekali lagi akan menjadi tumpuan yang bakal diuji dan jika zon tersebut gagal membendung penurunan, pelabur akan bersiap sedia untuk perubahan trend harga.
Penurunan lanjut harga bakal menuju ke zon sokongan pda minggu-minggu sebelum ini sekitar 1.27300.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Minyak Berada Di Bawah Paras Tertinggi 2 Dua Tahun Lalu, Laporan EIA Meleset Daripada Jangkaan

Harga minyak jatuh dalam sesi dagangan Asia pada hari Khamis sebelum menunjukkan peningkatan berikutan peningkatan inventori dan pengeluaran minyak mentah U.S. Namun kejatuhan harga tersebut dibatasi oleh usaha OPEC bersama Rusia dan 9 pengeluar utama lain yang telah berjanji menghadkan pengeluaran kepada 1.8 juta tong sehari (bdp) sejak Januari lalu dan bakal tamat pada Mac 2018.
Minyak mentah WTI (West Texas Intermediate) bagi kontak penghantaran Disember jatuh pada awal pagi sebelum naik sebanyak 0.02% kepada $55.34 setakat jam 9.50 pagi. Harga semasa kini bergerak di bawah paras tertinggi dua tahun lalu iaitu di $56.24 setong.
Minyak Brent pula yang didagang ICE Future Exchange di London kini berada di sekitar jatuh pada awal pagi sebelum naik sebanyak 0.05% kepada $61.91 setong setakat jam 9.50 pagi. Harga kini tersasar daripada harga tertinggi 2 setengah tahun lalu iaitu pada $64.65 setong.
Kedua harga minyak tersebut telah kehilangan hampir 5% sejak mencapai harga tertinggi 2 setengah tahun lalu.
 Berdasarkan laporan Energy Information Administration (EIA), inventori minyak mentah U.S meningkat sebanyak 1.9 juta tong kepada 459 juta tong bagi minggu berakhir pada 10 November. Peningkatan ini merupakan peningkatan 2 minggu berturut-turut. Berbeza dengan jangkaan penganalisis yang mensasarkan kejatuhan sebanyak 2.2 juta tong.
Pengeluaran minyak mentah U.S telah naik 15% sejak mencatat paras terendah pada pertengahan 2016.
Menurut penganalisis, kejatuhan terhalang menjunam lebih laju kerana masih didukung oleh usaha OPEC bersama Rusia dan 9 pengeluar utama lain yang telah berjanji menghadkan pengeluaran kepada 1.8 juta tong.
OPEC dan non-OPEC juga dijangka akan memutuskan pelanjutan pemotongan pada 30 November dalam usaha untuk menolak harga ke paras yang lebih stabil.


Lonjakan Harga Terbantut, GBP/USD Susut Semula 100 Pips

Mengikut jejak penurunan mata wang Euro semalam, Pound Sterling juga dilihat mempamerkan penyusutan semula selepas lonjakan pada dagangan Rabu lalu.
Meneliti pergerakan harga pada carta pasangan mata wang GBP/USD, momentum lonjakan pada Rabu lalu selepas terbitan data inflasi UK, terbantut apabila penurunan berlaku semula pada Khamis semalam berikutan pengukuhan semula oleh US dolar.

Harga yang mendatar di bawah paras ketinggian 1.31500 kemudiannya menjunam sekitar 100 pips menguji paras sokongan Moving Average 50 (MA50) pada rangka masa 1 jam.
Setelah sedikit kenaikan semula pada penghujung sesi New York ke paras sekitar 1.30800, harga kembali menunjukkan penurunan semula pada sesi Asia pagi ini (Jumaat) pada kadar yang perlahan.
Jika penurunan harga dilanjutkan pada hari ini, zon support pada 1.3000 akan kembali menjadi tumpuan untuk diuji semula.
 Sebelum ini, harga telah mendatar di paras tersebut sejak penghujung minggu lalu dan bersambung ke awal minggu ini.
Sekiranya penurunan harga akhirnya menembusi zon support tersebut, penurunan seterusnya harga dilihat akan menuju pula ke paras sekitar 1.29000.
Tetapi jika harga berjaya membuat lonjakan semula, rintangan awal pada 1.31000 akan cuba untuk diatasi sebelum harga bakal mengatasi paras ketinggian dicapai semalam.
Kenaikan yang diteruskan dilihat akan kembali menguji zon rintangan tumpuan pada 1.31700-1.32000 setelah beberapa minggu harga bergerak di bawah zon tersebut.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Patutlah Matawang Utama Melonjak! Ada Berita Baik Dari Evergrande

Sentimen berisiko kembali menunjukkan tanda-tanda mereda pada sesi Asia selepas unit utama Evergrande China, Hengda Real Estate Group mengumumkan bahawa ia akan membuat pembayaran kupon untuk ‘onshore bonds’ yang dijadualkan pada hari esok.
Selain itu, kenyataan terbaru daripada Penolong Gabenor Reserve Bank of Australia (RBA), Guy Debelle juga menyokong sentimen, di mana beliau mengatakan bahawa bank pusat sedang menilai isu ini.
Beliau juga berpendapat bahawa pihak berkuasa China mungkin akan bertoleransi dengan Evergrande untuk menangani masalah hutangnya.
Ekoran daripada itu, matawang sensitif risiko terus menunjukkan lonjakan dengan dolar Aussie mendahului kenaikan dan diikuti oleh dolar kiwi dan loonie.
 Ini juga menyebabkan permintaan terhadap safe-haven greenback kembali susut, selain para pelabur turut berwaspada menjelang pengumuman dasar mesyuarat polisi Federal Reserve (Fed) pada awal pagi Khamis.
Berbanding sekumpulan matawang utama, indeks dolar yang mengukur kekuatan dolar greenback diniagakan susut pada 93.18.
Sementara itu, matawang euro dan pound juga meningkat, tetapi kenaikan yang dipamerkan terbatas dengan pergerakan harga masih berlegar di sekitar paras terendah satu bulan berbanding dolar greenback.
Tumpuan pelabur kini disasarkan kepada penerbitan data PMI pembuatan dan perkhidmatan dari Zon Eropah dan UK serta mesyuarat polisi Bank of England (BOE) pada hari Khamis.


USD Mengukuh, PCE AS Beri Petunjuk Kadar Faedah Naik Lagi!

Dagangan awal minggu melihatkan US dolar kekal mengukuh pada paras tertinggi dua bulan berbanding pesaing utamanya.
Jangkaan pasaran untuk kadar faedah dinaikkan oleh Federal Reserve (Fed) pada mesyuarat Jun telah meningkat susulan data perbelanjaan peribadi pengguna (PCE) Amerika Syarikat minggu lalu.
Ukuran inflasi yang menjadi kegemaran bank pusat itu menunjukkan peningkatan 4.4% tahun ke tahun pada bulan April daripada 4.2% sebelumnya.
Hal ini menyebabkan pasaran melihat kemungkinan untuk 70% peluang kenaikan kadar faedah oleh Fed pada bulan Jun.
Pun begitu, Bank of America kekal dengan pandangan bahawa Fed tidak akan melaksanakan kenaikan pada bulan depan, mengatakan tiga syarat perlu dipenuhi untuk menaikkan kadar.
Antaranya adalah data ekonomi yang kukuh, penyelesaian dalam isu siling hutang dan tekanan bank serantau yang mereda.
 Beberapa data utama yang menjadi tumpuan pelabur minggu ini adalah laporan pembuatan dan pekerjaan NFP AS.
Menyentuh mengenai siling hutang, kedua-dua pihak Demokrat dan Republikan telah mencapai kesepakatan pada hujung minggu, sekali gus membawa sedikit kelegaan buat pasaran.
Namun, reaksi mata wang pada sesi Asia dilihat agak terhad dengan pergerakan pasaran dijangka kekal terbatas sepanjang hari ini berikutan banyak bank ditutup sempena cuti umum di UK, Perancis, Jerman, Switzerland dan Amerika Syarikat.
Euro dan pound kekal suram dengan masing-masing didagangkan pada paras terendah dua bulan dan satu bulan berbanding US dolar.
Dolar Aussie dan New Zealand pula kekal terperosok pada paras terlemah enam bulan dengan tumpuan pelabur kini terarah kepada data inflasi Australia pada hari Rabu.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Tweet Trump Kepada OPEC : “Turunkan Harga Sekarang!”

Presiden Trump menuduh Organization Petroleum Exporting Country (OPEC) telah memandu harga gasolin naik lebih tinggi dan menggesa kumpulan pengeluar minyak itu supaya berusaha menurunkan harga minyak mentah.
Trump di laman Tweeter peribadi beliau menggesa supaya OPEC menurunkan harga. “REDUCE PRICING NOW”! tulis beliau di Tweeter.
Trump cuba memujuk supaya OPEC menurunkan harga sejak beberapa minggu ini. Hal ini kerana kenaikan harga minyak boleh menyebabkan masalah kepada Trump menjelang pilihanraya kongres Amerika Syarikat walaupun pemotongan cukai sebelum ini telah membantu pengukuhan ekonomi.
Dalam tweet beliau pada Sabtu, Trump berkata Raja Salman bersetuju untuk menaikkan pengeluaran minyak sehingga dua juta tong sehari.
 Pengeluar minyak terbesar dunia Arab Saudi yang juga ahli terbesar di dalam OPEC telah berjanji kepada Trump untuk menaikkan pengeluaran jika perlu kerana ia masih mempunyai lebihan kapasiti yang boleh digunakan.
Trump menyalahkan OPEC dalam masa yang sama memberi tekanan kepada Eropah supaya tidak membeli minyak daripada Iran.
Menteri OPEC daripada Iran Hossein Kazempour berkata Trump telah menaikkan harga minyak melalui tweet beliau sendiri.
Sehingga kini belum ada kenyataan yang dikeluarkan oleh pengerusi OPEC iaitu Khalid Al-Falih mahupun Setiausaha Mohamed Barkindo berkaitan dengan gesaan Presiden Trump.


Semua Yang Anda Mesti Tahu Dalam Pasaran Forex Sepanjang Minggu Lalu (06 Nov – 10 Nov)

US dolar bergerak lebih perlahan pada minggu lalu sehingga merekod kejatuhan kedua dalam tempoh sembilan minggu sebelum ini. Indeks US dolar yang mengukur kekuatan matawang greenback berbanding enam matawang lain berakhir di paras 94.28 minggu lalu.
Apa yang menekan US dolar sepanjang minggu lalu adalah perancangan cukai US yang kurang menampakkan kemajuan dan juga kebimbangan pasaran terhadap penangguhan pemotongan cukai tersebut sehingga tahun 2019. Manakala ahli Fed yang berucap tidak banyak mengubah jangkaan terhadap kenaikan kadar faedah pada Disember.
Data JOLTS job openings (data jumlah tawaran pekerjaan) merekodkan jumlah yang melebihi jangkaan pasaran, tetapi ia tidak cukup untuk menyokong US Dolar.
Pada Isnin, U.S dolar menyusut semalaman berbanding matawang utama berikutan ketegangan politik di Timur Tengah menyebabkan permintaan safe haven lebih menarik. Di tambah pula dengan laporan bahawa Presiden New York Federal Reserve William Dudley yang menyatakan bahawa beliau akan bersara lebih awal.
U.S dolar menyusut berbanding matawang safe haven seperti yen dan Swiss franc disebabkan ketidaktentuan (uncertainty) lawatan Trump yang dijangka tiba pada Selasa (7 November) di Korea Selatan. Manakala politik di Timur Tengah juga agak membimbangkan apabila Putera Mahkota Mohammed bin Salman, Arab Saudi yang menjalankan ‘pembersihan’ di negara itu dengan menangkap ahli keluarga beliau dan beberapa menteri dan bekas menteri atas dakwaan rasuah.
Pasa Selasa, penyusutan matawang U.S dolar disebabakan laporan media yang menyatakan perlaksanaan potongan cukai korporat dibawah pelan reformasi cukai berkemungkinan akan ditangguhkan.
Pada Rabu, kebimbangan terhadap risiko percukaian US terus melemahkan US dolar. Selain itu, ketegangan geopolitik di Semenanjung Korea juga menjadi faktor kenaikan emas dengan kedatangan Presiden Trump ke Korea Selatan pada Selasa. Permintaan aset safe-haven juga makin kukuh ditambah lagi dengan perkembangan terbaru di Arab Saudi.
Senat Republikan yang mengeluarkan kod cukai pada Khamis adalah berbeza dengan perancangan ‘House Representative’. Namun, kedua-duanya mencadangkan pemotongan cukai korporat kepada 20% daripada 35%. Apa yang membimbangkan pasaran adalah, Senat mahu menangguhkan perancangan ini sehingga 2019.
Sejak daripada hari Isnin (6 November), pasaran dilihat hanya bergerak pada julat yang kecil tanpa ada satu pergerakan yang lebih jelas.
Potensi penangguhan ‘rang undang-undang percukaian’ ini menyebabkan US Dolar masih lagi cenderung untuk menurun. Jika perbelanjaan pelaburan US di tahap rendah dalam jangka panjang ia akan menyebabkan aliran modal US keluar daripada Amerika Syarikat.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

30 Okt – 03 November
06 – 10 November

Eur/Usd- 96 pip sideways
Eur/Usd – naik 124 pip

Usd/Jpy– naik148 pip
Usd/Jpy –  volatile 165 pip

Gbp/Usd– jatuh 282 pip
Gbp/Usd – naik 172 pip

Usd/Chf- naik 99 pip
Usd/Chf – volatile 113 pip

Usd/Cad– jatuh 200 pip
Usd/Cad – jatuh 153 pip

Aud/Usd– jatuh 91 pip
Aud/Usd – 73 pip sideways

Nzd/Usd– naik 126 pip
Nzd/Usd – naik 105 pip

Tanpa membuang masa lagi, mari kita lihat ulasan keseluruhan data-data dan event ekonomi sepanjang minggu lalu.

Ucapan gabenor Kuroda (Isnin)

Haruhiko Kuroda membuat kenyataan bahawa eknomi Jepun sedang bertumbuh pada landasan yang betul dan berkemungkinan sasaran inflasi pada kadar 2% dapat dicapai. Hal ini memperkukuhkan lagi jangkaan pasaran bahawa tidak akan ada lagi rangsangan tambahan dalam masa terdekat. Namun, beliau mengulangi komitmen BoJ untuk meneruskan pelonggaran polisi.

Data Jangkaan inflasi New Zealand (Isnin)

 Reserve Bank of New Zealand mengeluarkan laporan bahawa jangkaan inflasi bagi 2 tahun akan datang jatuh kepada kadar 2.0% bagi suku tahun ketiga berbanding suku tahun kedua yang mencatat paras 2.1% .

Penetapan polisi monetari RBA (Selasa)

Kadar faedah (cash rate) ditetapkan pada 1.50% bagi bulan November seperti yang telah dijangka.  Keadaan ekonomi yang bertambah baik akan membawa kepada peningkatan kadar faedah tersebut. Hal ini kerana ekonomi domestik dan luar negara sedang menunjukkan tanda-tanda positif, di mana ia akan mendorong RBA untuk meningkatkan kadar faedah di masa akan datang.

Data Imbangan perdagangan, China (Rabu)

China mencatat lebihan imbangan perdagangan sebanyak $26.62 billion pada bulan Oktober berbanding bulan September yang mencatat lebihan perdagangan sebanyak $28.08 billion. Eksport meningkat sebanyak 6.9% dan import meningkat kepada 17.2%.

Penetapan polisi monetari, RBNZ (Khamis)

Reserve Bank of New Zealand (RBNZ) membuat keputusan untuk mengekalkan kadar faedah pada kadar 1.75% seperti jangkaan. Selain itu, RBNZ juga menyatakan bahawa bank pusat berkemungkinan akan meningkatkan kadar faedah pada suku tahun kedua 2019 lebih awal berbanding unjuran sebelum ini pada suku ketiga 2019. Ini telah menyokong NZD pada Khamis.

Data harga pengguna & pengeluar China (Khamis)

Indeks harga pengguna (CPI) dijangka naik 1.8% berbanding bacaan sebelum ini yang hanya naik 1.6% pada September. Harga pengeluar (PPI) pula naik 6.9% dalam tempoh 12 bulan sehingga Oktober (y/y). Bacaan kali ini tidak berubah daripada sebelum ini, manakala jangkaan pasaran ia meningkat hanya 6.6%.

Kenyataan polisi RBA (Jumaat)

Berdasarkan laporan, RBA menjangkakan pertumbuhan ekonomi GDP bagi 3 tahun akan datang tidak akan banyak berubah.
Perutumbuhan GDP disasarkan akan bertumbuh pada kadar 2.5% pada tahun 2017, 3.25% pada tahun 2018, dan 3.25% pada tahun 2019.
Kadar pengangguran pula disasarkan akan mencapai pada kadar 5.5% dan akan menurun kepada 5.25% pada akhir tahun 2019.
Namun sasaran inflasi diturunkan bagi beberapa tahun akan datang. Pada tiga bulan lepas, RBA mensasarkan kadar inflasi akan meningkat kepada 2% pada akhir tahun 2018. Inflasi akan meningkat ke paras 2.5% pada bulan Jun 2019. Tetapi berdasarkan kenyataan terbaru RBA, kadar inflasi 2% berkemungkinan tidak akan dapat dicapai sehinggalah pertengahan tahun 2019.

Data pengeluaran industri UK (Jumaat)

Berdasarkan laporan data pada hari Jumaat, hasil pengeluaran industri UK mencatat pertumbuhan tertinggi pada September pada tahun ini dan defisit perdagangan yang semakin baik. Hasil pengeluaran industri dan pembuatan meningkat sebanyak 0.7% pada bulan September. Pertumbuhan ini merupakan pertumbuhan terpantas sejak Disember tahun lepas dan mengatasi jangkaan penganalisis yang mensasarkan peningkatan 0.3% bagi kedua-dua sektor.


USD Terus Tersadai Lemah, EUR/USD Sedia Terbang Lebih Tinggi?

Matawang USD kekal diheret untuk didagangkan tidak menentu dan lemah setelah hasil perbendaharan Amerika Syarikat (AS) 10 tahun yang kembali mempamerkan penyusutan mencapai paras 1.50%.
Namun susulan faktor tersebut, Euro terus mengaut peluang untuk menterjemahkan penguasaan yang lebih mengukuh berbanding USD menuju ke penghujung sesi dagangan pada minggu ini.
Pelabur turut akan menitikberatkan kepada data penjualan runcit AS yang bakal diterbitkan malam ini bagi menilai hala tuju sebenar matawang USD sama ada akan terus melemah atau kembali mengukuh.

Pergerakan harga pada carta EUR/USD dilihat tidak berjaya untuk terus menembusi zon SBR (support become resistance) 1.16000 pada sesi Eropah sebelum harga kembali susut apabila memasuki ke sesi New York semalam.
Menyambung ke sesi Asia hari ini (Jumaat), harga kekal mempamerkan pergerakan perlahan dan turut berlegar-legar di bawah zon SBR berkenaan bagi menanti perkhabaran data yang lebih rancak.
Harga juga masih lagi didagangkan di atas paras halangan Moving Average 50 (MA50) pada rangka masa 1 jam untuk terus memberi isyarat kepada pelabur bahawa harga masih meneruskan trend bullish.
 Sekiranya pergerakan harga berjaya menembusi zon SBR 1.16000 tersebut, berkemungkinan besar pelabur bakal melihat reaksi harga berupaya untuk menuju ke zon SBR yang lebih tinggi pada 1.17000.
Manakala zon SBR 1.18000 akan menjadi tumpuan jikalau harga terus mengekalkan kenaikan yang lebih agresif dan secara tidak langsung ia turut bakal merekodkan paras tertinggi terbaharu 3 minggu.
Jika pergerakan harga kembali membuat penurunan, penganalisis menjangkakan harga akan mencecah semula paras terendah 2021 di sekitar 1.15300 atau bakal susut ke paras yang lebih rendah.
Penyusutan yang lebih ketara akan memperlihatkan harga menuju zon sokongan tumpuan pada 1.15000 untuk diuji dan seterusnya juga bakal mencipta paras terendah yang terbaharu bagi 2021.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Semasa Pasaran Forex Setakat Pada New York Open

US dollar bergerak lebih tinggi berbanding beberapa matawang utama yang lain pada Khamis selepas komen terbaru yang dikeluarkan oleh Larry Kudlow.
Indeks US dollar yang mengukur kekuatan matawang greenback berbanding enam matawang lain naik 0.31% setakat pada pukul 9.25 malam.
EUR/USD setakat pada pukul 9.41 malam susut 0.16%, GBP/USD jatuh 0.40% dengan USD/JPY naik 0.26%.
 Selepas membuat penurunan pada Rabu, US dollar menguat pada Khamis yang disokong oleh pemulihan sentimen pasaran. Pemulihan sentimen pasaran bermula pada lewat dagangan Rabu apabila penasihat ekonomi A.S. memberi komen positif tentang hubungan perdagangan dengan China. Sentimen juga pulih berikutan perhatian pasaran beralih kepada laporan pendapatan syarikat pada suku pertama 2018.
Paling jelas terkesan adalah aset safe-haven seperti Yen yang melemah selepas komen yang dibuat oleh Kudlow. Beliau berkata AS-CHINA ketika ini sedang merundingkan perdagangan dua hala.
Dalam komen terbaru Kudlow sebentar tadi beliau menjangka halangan perdagangan oleh kedua-dua pihak akan berkurangan.
Pasaran ketika ini sedang menumpukan kepada data pekerjaan Amerika Syarikat yang akan dikeluarkan pada Jumaat. Data yang sering disebut sebagai data NFP ini dijangka merekodkan bacaan yang positif terutamanya data average earnings.


Sentimen Terkini Pasaran Forex Pada Awal London Open

Matawang US dollar membuat kenaikan yang jelas pada Isnin berbanding beberapa matawang utama yang lain. Namun, US dollar kelihatan melemah semula bermula pada awal sesi dagangan di Eropah semalam. Peningkatan US dollar pada minggu lalu lebih banyak dipacu oleh kenaikan Hasil-Bon Amerika Syarikat dan penanda aras utama bon itu (US10- year treasury) melemah dengan jelas pada Isnin.
Indeks US dollar yang mengukur kekuatan matawang greenback berbanding matawang utama yang lain susut 0.12% setakat pada pukul 2.21 petang.
 Major pair EUR/USD membuat penurunan sebanyak 0.14% dengan GBP/USD susut sebanyak 0.01%. USD/JPY pula susut 0.07%, USD/CAD susut 0.16% dengan USD/CHF membuat kenaikan 0.01%. AUD/USD dan NZD/USD masing-masing merekodkan kenaikan 0.13% dan 0.14%.
Matawang paling kuat setakat ini adalah NZD dan CAD, manakala matawang paling lemah adalah Euro. Dengan menggabungkan matawang paling kuat dan lemah, pair EUR/NZD membuat penurunan sebanyak 0.31% dengan EUR/CAD jatuh 0.31%.
Pasaran forex bergerak dengan banyak pada sesi dagangan Isnin di mana kita melihat US dollar meneruskan pengukuhannya. Namun, momentum pengukuhan itu semakin pudar pada pertengahan dagangan hari Isnin, di mana matawang US dollar kelihatan melemah. Dengan tiada berita yang jelas menggerakkan pasaran, kelemahan US dollar yang mendadak dilihat sebagai satu aktiviti pengambilan untung oleh pasaran.


NFP Malam Ini, Ini Data Tumpuan Yang Trader Patut Tahu!

Setiap hari Jumaat pertama setiap bulan, badan statistik buruh di AS akan mengeluarkan data mengenai laporan pekerjaan di US. Data ni adalah laporan untuk data bulan lepas. So malam ini adalah data untuk bulan 10.
Ada 3 data penting untuk data pekerjaan US:
1) Non Farm Employment : Data pekerjaan yang tidak termasuk pekerjaan perladangan.
2) Unemployment : Data kadar pengangguran.
3) Average Earnings : Data purata pendapatan.
Pada masa ini, data yang menjadi tumpuan bank pusat AS iaitu Federal Reserve adalah:
1) Pertumbuhan ekonomi (GDP) – 3.5%, berada atas daripada jangkaan bank pusat iaitu sekitar 3.2%.
2) Pengangguran. -3.7%, selari dengan jangkaan bank pusat.
3) Inflasi – 2.3%, atas daripada jangkaan bank pusat.
Data-data ini boleh dipanggil sebagai data utama yang dilihat oleh bank pusat sebelum membuat keputusan terhadap polisi bank pusat semasa mesyuarat FOMC samaada hike rate, cut rate, hold dan sebagainya.
Boleh lihat disini untuk projection (unjuran/jangkaan) bank pusat untuk data GDP, Unemployment dan inflation:
https://www.federalreserve.gov/monetarypolicy/files/fomcprojtabl20180926.pdf
 Apa yang menjadi perhatian pelabur pada malam ini lebih kepada data unemployment dan average earning
1) Unemployment – Ini adalah data yang menjadi perhatian FED.
2) Average earnings – Ini merupakan data purata pendapatan (gaji) penduduk di Amerika Syarikat dimana data ini boleh memberi kesan kepada inflasi, iaitu data utama yang menjadi tumpuan FED. Jika pendapatan penduduk bertambah, perbelanjaan akan meningkat. Perbelanjaan meningkat akan membuatkan permintaan terhadap barang-barang meningkat. Permintaan barang meningkat boleh menyebabkan kenaikan harga barang. Kenaikan harga barang cenderung terjadinya inflasi yang menaik. Inflasi menaik, kemungkinan FOMC akan datang FED menaikkan kadar faedah di AS.
Jika kedua-dua data ini baik, boleh cari buy matawang USD pada minggu hadapan dan sebaliknya.
Jangkaan pasaran terhadap data malam ini (2 november 2018)
1) NFE – Akan terdapat kenaikan daripada 134K kepada 194K.
2) Average Earnings – Jangkaan penurunan dari 0.3% kepada 0.2%
3) Unemployment – Diramalkan kekal pada 3.7%.


USD Tersungkur Di Hujung Minggu! EUR/USD Panjat 100 Pips

Sudah tiba masanya pelabur mengaut keuntungan atau membuat aktiviti pengambilan untung (profit taking) setelah matawang USD terus bergaya pada dagangan November sehingga catat rekod tertinggi terbaharu.
Kesuraman USD kemungkinan turut didorong oleh penerbitan data tuntutan pengangguran Amerika Syarikat (AS) pada sesi New York semalam (Khamis) yang kurang memuaskan daripada jangkaan pasaran.
Semestinya matawang Euro terus mengambil kesempatan untuk memapar sedikit kebangkitan menjelang ucapan terbaharu daripada Presiden bank pusat Eropah (ECB) Christine Lagarde di sesi Eropah kelak.

Sekali lagi harga pada carta pasangan matawang EUR/USD tampaknya telah memecahkan zon sokongan 1.13000 untuk mencipta paras terendah yang terbaharu 2021 sekitar 1.12650 pada awal sesi Asia Rabu.
Namun keupayaan untuk pergerakan harga terus susut nampaknya gagal apabila harga kembali mencatat lonjakan sehingga bersambung ke penghujung sesi dagangan Khamis dengan kenaikan melebihi 100 pips.
Trend kenaikan itu juga sepertinya sedang memberikan petunjuk awal kepada pelabur untuk membuat perubahan trend selepas harga sudah mula bergerak di atas paras halangan Moving Average 50 (MA50).
 Jika begitu, pelabur mungkin akan menantikan kepada pergerakan harga untuk menguji zon SBR (support become resistance) 1.14000 sekiranya harga berjaya mengekalkan trend kenaikan yang ingin dilaksanakan.
Lonjakan yang lebih memberangsangkan bagi melihat isyarat kenaikan yang jelas akan diperhatikan kepada zon SBR berikutnya pada 1.15000 dan sama sekali akan menguatkan jangkaan untuk harga terus mendaki.
Namun andai kata pergerakan harga terus diheret untuk mencipta paras terendah pada penghujung minggu, harga dijangka bakal menuju semula ke zon sokongan 1.13000 sebelum mencecah paras terendah 1.12650.
Penurunan yang rendah melepasi kedua-dua zon tersebut bakal menyaksikan kebarangkalian besar untuk pasangan matawang ‘Fiber’ itu terus merekodkan paras terendah yang terbaharu lagi bagi tahun 2021 ini.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Kesan Pada Carta AUD/USD Selepas Mesyuarat RBA & FOMC

Carta harga pasangan mata wang AUD/USD terus bergerak menyusuri gelora sepanjang minggu ini dengan keputusan mesyuarat dasar monetari oleh Reserve Bank of Australia (RBA) dan Federal Reserve (Fed) menjadi tumpuan pelabur.
Ketika RBA lebih dovish dengan kenaikan kadar faedah sebanyak 25 mata asas, Fed terus memilih jalan yang lebih agresif dengan mengekalkan kenaikan 75 mata asas untuk mesyuarat kali keempat berturut-turut.
Justeru, pastinya pasaran akan menjangkakan US dolar akan lebih mendominasi dan memberi tekanan terhadap dolar Australia.
Meneliti reaksi harga ketika mesyuarat FOMC awal pagi tadi, harga pada carta AUD/USD yang berlegar di sekitar zon 0.64000 pada mulanya dilihat melonjak ke paras ketinggian 0.64900 untuk catatkan paras tertinggi mingguan.
Namun, tidak menunggu lama, harga kemudiannya menjunam semula hingga 140 pips mencecah sekitar 0.63500 sebelum harga berlegar perlahan pada zon RBS (resistance become support) tersebut sehingga dagangan bersambung pada hari ini (Khamis).
Kejatuhan harga semula di bawah paras halangan Moving Average 50 (MA50) pada rangka masa 1 jam di carta AUD/USD tersebut kekal memberi indikasi untuk pergerakan trend bearish buat harga.
Terdapat kenaikan lemah harga di sesi Asia pagi ini sekadar menguji paras 0.63700 pada zon RBS tersebut, namun melantun susut semula dengan jangkaan penurunan lebih rendah bakal diteruskan.
 Sasaran terhampir harga adalah sekitar 0.63800 untuk jangkaan penurunan lanjut harga sebelum zon support pada 0.62000 pula bakal menjadi tumpuan berikutnya.
Namun, pelabur walau bagaimanapun tetap berwaspada untuk sebarang kejutan yang boleh berlaku dalam pasaran yang memungkinkan lonjakan semula harga menuju penghujung minggu.
Sekiranya harga melepasi rintangan pada 0.63700, kenaikan bakal diteruskan melepasi halangan MA50 dan memberi isyarat perubahan trend bullish.
Kenaikan harga jika berjaya mengatasi ketinggian yang dicapai ketika reaksi pada mesyuarat FOMC seterusnya akan menuju ke zon rintangan pada 0.65200 yang disentuh pada minggu lalu.
Laporan data pekerjaan NFP Amerika Syarikat pula akan menjadi tumpuan di penghujung minggu membuatkan pelabur kekal berwaspada untuk gelora yang menanti.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GOLD Beri Petanda Awal Untuk Buat Kenaikan

Harga emas mula pamerkan kenaikan pada sesi Eropah setelah bergerak mendatar sepanjang sesi Asia bagi dagangan awal minggu ini.
Pada minggu lalu, kenaikan harga emas di atas paras $2000 per auns tidak kekal lama sebelum harga kembali catat kejatuhan semula.
Pada carta XAU/USD, harga emas catat penurunan semula pada Rabu lalu sebelum mendatar sehingga dagangan minggu lalu berakhir dengan paras terendah mingguan dicatatkan mencecah 1911.00.
Pelabur berwaspada untuk dagangan emas sebagai aset safe-haven selepas perkembangan vaksin semakin positif. Keyakinan pelabur yang meningkat dalam pasaran akan mengurangkan tarikan terhadap aset safe-haven seperti emas.
Namun, kenaikan harga emas pada awal sesi Eropah berkemungkinan didorong oleh risiko peningkatan kes Covid-19 di Eropah khususnya di Jerman, Sepanyol dan juga Perancis.
Pada rangka masa 1 jam pergerakan harga di carta XAU/USD, harga yang telah bergerak lebih tinggi di atas paras sokongan Moving Average 50 (MA50) bakal memberi isyarat awal untuk perubahan trend bullish.
 Selain itu, pelabur akan memantau faktor-faktor yang mempengaruhi dagangan matawang US dolar dalam pasaran di mana akan turut memberi kesan terhadap pergerakan harga emas.
Secara teknikal, kenaikan harga yang diteruskan dijangka akan ke paras 2000.00 semula dan pelabur akan menantikan reaksi harga emas di zon harga tersebut.
Dan jika harga emas terus catat kejatuhan minggu ini, zon sokongan harga dilihat pada 1900.00 sehingga ke 1870.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Lambakan Stok di AS Ketika Ini Mempengaruhi Sentimen Keseluruhan Pasaran Minyak Global

Harga minyak mentah menjunam pada hari Khamis apabila Amerika Syarikat masih menyumbang kepada peningkatan jumlah stok minyak mentah di dalam pasaran walaupun OPEC masih dalam usaha untuk menstabilkan semula pasaran.
Brent mentah yang menjadi penanda aras antarabangsa bagi minyak menjunam sebanyak 27 sen atau 0.5 peratus daripada sesi sebelum ini.
WTI mentah juga menurun sebanyak 29 sen atau sebanyak 0.6 peratus kepada $50.86 setong. Rekod inventori yang agak tinggi menyebabkan komoditi ini menjunam dalam sesi ini.
Pentadbiran Maklumat Tenaga Amerika AS (EIA) melaporkan peningkatan 1.57 juta tong ke dalam inventori minyak pada lewat hari Rabu sekali gus menjadikan jumlah keseluruhan stok minyak mentah AS kepada rekod baru sebanyak 535.5 juta tong.
Pengeluaran minyak mentah di US meningkat sebanyak 52,000 tong sehari kepada 9.2 juta tong, iaitu peningkatan lebih 9 peratus sejak pertengahan 2016.
 Stok minyak mentah di Cushing iaitu hub minyak terbesar di AS meningkat sebanyak 1.4 juta tong kepada 69.1 juta tong.
Ole Hansen iaitu ketua strategi komoditi di Saxo Bank memaklumkan bahawa kapasiti minyak mentah di Cushing boleh menyimpan kira-kira 77 juta tong.
Menurut EIA lagi, tahap inventori di Gulf Coast juga direkodkan meningkat sebanyak 2.7 juta tong.
Walau bagaimanapun, lonjakan jumlah permintaan masih boleh mengimbangi kenaikan mendadak stok minyak mentah di AS buat masa ini.
Ketegangan Geopolitik di dalam Pasaran Memberi Ruang Kebangkitan Buat Yen!


Analisis GOLD – Menjelang FOMC Minggu Ini, Emas Sendu Di Bawah Paras $2,000

Dagangan emas pada penghujung minggu lalu mendatar di bawah paras $2,000 selepas lonjakan pada awal minggu telah mencapai paras ketinggian yang hampir mengatasi rekod tertinggi sepanjang masa (ATH) yang pernah dicapai pada Ogos 2020.
Sentimen perang antara Rusia dan Ukraine terus menjadi pemacu bagi pergerakan emas sebagai aset safe-haven yang mendapat tarikan dalam suasana pasaran berisiko.
Laporan positif berkenaan rundingan antara Rusia dan Ukraine sedikit meredakan ketegangan buat sementara waktu ini.
Tumpuan pelabur mula terarah kepada mesyuarat polisi bank-bank pusat utama pada minggu ini khususnya Federal Reserve (Fed).
Fed dijangka untuk meningkatkan kadar faedah sekurang-kuranganya 25 mata asas pada mesyuarat kali ini yang bakal mendorong lonjakan nilai US dolar dalam pasaran minggu ini.
Pengukuhan US dolar juga boleh memberi tekanan terhadap emas selepas corak penurunan harga sudah dipamerkan sejak minggu lalu.
Pada carta harga XAU/USD yang mengukur nilai emas berbanding US dolar memberi isyarat untuk pergerakan bearish susulan harga kembali bergerak di bawah paras halangan Moving Average 50 (MA50) pada rangka masa 1 jam.
 Zon RBS (resistance become support) 1970.00-1960.00 menjadi sokongan buat harga pada penghujung minggu lalu bersambung di awal dagangan minggu ini.
Penurunan lebih rendah yang diteruskan dilihat aka menguji paras sekitar 1950.00 sebelum meneruskan penurunan menuju pula kepada sasaran tumpuan pada 1900.00.
Jika sebaliknya pula yang berlaku, harga emas yang kembali meningkat melepasi paras 2000.00 akan memberikan isyarat perubahan trend bullish kembali.
Jangkaan untuk kenaikan harga emas adalah menguji semula paras ketinggian 2070.00 yang dicapai minggu sebelum mengatasi paras rekod tertinggi ATH sekitar 2074.00.
Melepasi paras tersebut akan mencipta sejarah baru lagi buat harga emas dan terus mengukir senyuman di wajah para pelabur emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Kekal Berwaspada, Dagangan Komoditi Pamer Kesan Ketara

Harga emas mencatat peningkatan pada sesi dagangan Asia tetapi masih berada di bawah paras $1,500 selepas perjanjian perdagangan fasa pertama diumumkan yang menyaksikan penggantungan tarif ke atas barangan China yang sebelum ini dijadualkan akan dilaksanakan pada 15 Oktober.
Harga logam kuning itu menyusut sebaik sahaja perjanjian tersebut diumumkan pada hujung minggu lalu memandangkan pelabur mula meninggalkan safe-haven.
Bagaimanapun, pelabur kembali mendapatkannya berikutan perjanjian tersebut belum tentu akan selamat ditandatangani kerana tempoh untuk menyiapkan perjanjian bertulis mengambil masa yang agak lama dan pelbagai kemungkinan boleh berlaku sepanjang tempoh tersebut yang boleh menyebabkannya terbatal.
 Sementara itu, harga minyak menyusut di dagangan Asia berikutan pasaran meragui sama ada perjanjian perdagangan fasa pertama yang telah dicapai melalui rundingan perdagangan Amerika Syarikat (AS) dan China akan membawa kepada pemulihan segera terhadap permintaan minyak.
Niaga hadapan minyak mentah Brent dan harga minyak mentah WTI susut sebanyak 25 sen dengan masing-masing menurun kepada $60.26 setong dan $54.45 setong.
Peningkatan harga minyak direkodkan pada Jumaat berikutan serangan ke atas kapal tangki minyak Iran yang ketika itu berada berdekatan dengan pelabuhan Arab Saudi telah menyebabkan kerosakan yang teruk ke atas kapal minyak tersebut.
Siasatan melaporkan bahawa serangan itu dilakukan oleh peluru berpandu dan jika ia terbukti dilakukan oleh mana-mana pihak, pasti akan meningkatkan ketegangan di Timur Tengah.


Jualan Runcit UK Meleset -1.2% Lebih Dari Jangkaan

Jumlah jualan runcit di UK merosot 1.2% pada Mei berbanding jangkaan kejatuhan 0.9%. Data bulan April telah dikaji semula kepada kejatuhan 0.9% dari tahun ke tahun.
Jika tidak mengambil kira bahan api, jualan runcit jatuh sebanyak 1.6% dengan kenaikan tahunan 0.6%.
Dari segi bulanan, terdapat kejatuhan mendadak dalam jualan barangan isirumah, begitu juga jualan bahan api.
Jualan di kedai bukan makanan mencatat kejatuhan tahunan 1.2% di mana peningkatan dalam jualan kedai makanan adalah 0.1% yang merupakan bacaan terendah sejak Julai 2013.
 Harga purata di kedai-kedai terus meningkat dengan kenaikan 3.2% sejak setahun lalu pada Mei, di mana kenaikan tahunan tanpa mengambil kira bahan api pada kadar 2.8% yang tertinggi sejak Mac 2012.
Data terbaru purata pendapatan semakin perlahan dari tahun ke tahun kepada 2.1% daripada 2.3% sebelum ini.
Kelemahan dalam pertumbuhan pendapatan akan mengekalkan jangkaan pertumbuhan perbelanjaan pengguna yang semakin perlahan. Kadar simpanan wang juga berada pada paras rendah, yang menunjukkan rakyat masih lagi berbelanja walaupun semakin perlahan.
Kombinasi dalam pertumbuhan yang semakin lemah dan tekanan kenaikan harga akan menyebabkan BoE semakin dilema dalam penetapan polisi beberapa bulan akan datang. Walaupun bank pusat mahu mengekalkan polisi yang menyokong ekonomi, ia adalah sukar untuk membiarkan inflasi terus meningkat.
Matawang Sterling melemah selepas data ini dikeluarkan dengan Gbp/Usd ketika ini didagang di sekitar 1.2696.


Pandangan Kalendar Ekonomi Mingguan 16 – 20 Mei 2016

Dollar AS menghadapi minggu yang positif, dengan beberapa data ekonomi yang baik. Data inflasi UK dan Amerika Syarikat, angka perumahan dan yang paling penting, Minit Mesyuarat FOMC; adalah dijangka menjadi pemacu utama pergerakan pasaran minggu ini.
Sedikit ulasan minggu lepas:
Tuntutan bantuan pengangguran AS mencatatkan bacaan yang lebih tinggi daripada jangkaan sebanyak 294 ribu pemohon. Tambahan 20 ribu pemohon adalah paras tertinggi sejak Februari 2015. Walau bagaimanapun, trend positif yang bermula pada awal Mei terus mmberikan sokongan positif untuk Dollar, terutamanya data jualan runcit mengatasi jangkaan, sesuatu yang biasanya tidak berlaku.
Adakah ini bermaksud kenaikan kadar Feds? Mungkin tidak begitu pantas, kerana Puan Yellen dan ahli FOMC seolah-olah tidak tergesa-gesa. Kebimbangan terhadap Brexit, yang diketengahkan oleh BoE, adalah salah satu sebab yang mungkin Feds terpaksa menunggu. Adakah Dollar akan terus meningkat nilai?
Berikut adalah agenda utama dalam kalendar Forex minggu ini:
Jom kita lihat:
Selasa, 4:30 Petang
Data Inflasi UK:  Inflasi UK meningkat kepada 0.5% pada bulan Mac selepas kenaikan 0.3% pada bulan sebelumnya. Kenaikan harga tambang udara adalah punca utama kenaikan ini. Inflasi harga pengguna mencapai paras tertinggi sejak Disember 2014, tetapi masih di bawah sasaran 2% Bank of England. Walaupun terdapat kenaikan, majoriti ahli ekonomi tidak menjangkakan kenaikan kadar sebelum awal tahun depan. CPI di UK dijangka meningkat sebanyak 0.5% pada bulan April.
Selasa, 8:30 Malam
Permit Bangunan AS:  Sektor perumahan AS mula menurun lebih daripada yang dijangkakan pada bulan Mac dan bilangan permit mencatatkan paras terendah dalam masa setahun sebanyak 1.09 juta unit, menunjukkan pasaran telah hilang momentum dalam pertumbuhan ekonomi pada suku pertama 2016. Angka lemah tersebut seiring dengan kelembapan dalam perbelanjaan perniagaan, pengeluaran perindustrian, perdagangan, pelaburan inventori dan jualan runcit. Permit untuk pembinaan rumah-rumah keluarga tunggal menurun 1.2% pada bulan Mac selepas kenaikan yang kukuh pada bulan Februari. Bilangan permit bangunan dijangka meningkat kepada 1.13 juta unit.
Data Inflasi AS:  Harga pengguna AS hampir tidak bergerak pada bulan Mac, meningkat hanya 0.1%; sekaligus menunjukkan hanya sedikit sebab untuk kenaikan kadar dalam masa terdekat. Angka-angka inflasi yang lemah tidak menunjukkan peningkatan yang berterusan dalam pasaran pekerjaan. CPI bulanan menurun 0.2% pada bulan Februari. Pada asas tahunan, CPI meningkat 0.9% selepas mara 1.0% pada bulan Februari. Pakar ekonomi menjangkakan kenaikan 0.2% dalam kedua-dua CPI dan CPI teras. CPI teras dikekang oleh kos perumahan, perubatan dan pakaian. Walaupun terdapat kelembapan dalam harga teras, penganalisis percaya bahawa pasaran buruh yang semakin kukuh, kenaikan nilai Dollar yang pudar, dan kestabilan harga minyak akan menyemarakkan inflasi pada tahun ini. CPI diramal akan meningkat 0.4% manakala CPI teras dianggarkan mendaki 0.2% buat masa ini.
Rabu, 4:30 Petang
 Data Pekerjaan UK:  Bilangan orang yang menerima bantuan pengangguran meningkat sebanyak 6,700 pada bulan Mac, meleset dari ramalan untuk pengurangan sebanyak 11,900 pemohon. Kadar tuntutan pengangguran kekal pada 2.1%. BoE berkata pengambilan pekerja baru pada bulan April adalah hampir tidak berubah; sekaligus menunjukkan pertumbuhan pekerjaan yang semakin perlahan. Sementara itu, pengangguran UK meningkat buat kali pertama dalam tempoh tujuh bulan dan majikan menambah peluang pekerjaan kurang daripada ramalan; sekaligus menunjukkan pasaran buruh kehilangan momentum. Bilangan orang yang mencari kerja meningkat sebanyak 21 ribu kepada 1.7 juta dalam tempoh tiga bulan hingga Februari lepas. Berdasarkan angka-angka ini, Bank of England dijangka tidak tergesa-gesa untuk menaikkan kadar dalam masa terdekat dan referendum Brexit pada 23 Jun sudah mula menjejaskan pertumbuhan ekonomi UK. Jumlah orang yang menerima bantuan pengangguran dijangka meningkat sebanyak 4,100 pada bulan April.
Rabu, 10:30 Malam
Inventori Minyak AS:  Inventori minyak mentah menjunam 3.4 juta tong minggu lepas, meleset dari ramalan untuk penambahan sebanyak 714 ribu tong. Ini adalah penurunan pertama sejak bulan Mac. Harga minyak mentah melonjak 4.6% kepada $47.6 setong. EIA menjangka minyak mentah gred Brent bakal diniagakan pada sekitar $76 setong pada tahun depan, berikutan peningkatan berterusan dalam permintaan.
Rabu, 2:00 Pagi
Minit Mesyuarat FOMC AS:  Ini adalah minit mesyuarat dari keputusan kadar bulan April, di mana Feds mengekalkan dasar, dan mengakui terdapat sedikit peningkatan dalam ekonomi tetapi tidak memberikan apa-apa petunjuk tentang kenaikan kadar. Peluang untuk kenaikan kadar pada Jun meleset selepas mesyuarat tersebut, tetapi sejak itu, data telah bertambah baik. Jadi, ini adalah satu peluang untuk Fed membayangkan tentang kenaikan kadar pada bulan Jun. Perlu diingati bahawa minit disunting sehingga saat-saat akhir, sekaligus membolehkan Feds untuk mengubah sebarang mesej.
Khamis, 9:30 Pagi
Data Pekerjaan Australia:  Pengangguran Australia jatuh kepada kadar terendah sejak 2013, mencapai 5.7% daripada 5.9% pada bulan Mac. Bacaan tersebut adalah lebih baik daripada ramalan 5.9%. Pasaran guna tenaga menambah 26,100 pekerjaan pada bulan Mac, jauh lebih baik daripada tambahan 18,600 yang dijangkakan. Pekerjaan sepenuh masa menurun 8,800, manakala bilangan pekerjaan sambilan meningkat sebanyak 34,900. Pada asas tahunan, jumlah orang yang bekerja telah meningkat sebanyak 2.2%, manakala bilangan orang yang menganggur telah menurun 4.6%. Kadar penyertaan masih kekal tidak berubah pada 64.9%. Pasaran kerja di Australia dijangka mencatatkan 12,300 pekerjaan tambahan, manakala kadar pengangguran dijangka meningkat kepada 5.8% pada kali ini.
Khamis, 8:30 Malam
Indeks Pembuatan Philly Feds AS:  Indeks Pembuatan Feds cawangan Philadelphia jatuh kepada -1.6 mata pada bulan April, berikutan kenaikan 12.4 mata yang bagus pada bulan Mac. Indeks itu bertukar positif pada bulan Mac, selepas berada dalam zon negatif bagi enam bulan berturut-turut. Indeks tempahan baru menurun daripada 15.7 mata kepada sifar, manakala indeks penghantaran semasa, jatuh mendadak daripada 22.1 mata kepada -10.8 mata. Data pekerjaan merosot dengan mendadak. Walaupun terdapat penurunan dalam indeks keadaan semasa, responden kajian adalah lebih positif terhadap masa depan. Indeks dijangka bertambah baik kepada 3.2 mata pada bulan Mei.
Tuntutan Pengangguran AS:  Bilangan rakyat Amerika yang memfailkan tuntutan awal untuk bantuan pengangguran meningkat minggu lepas ke tahap tertinggi dalam lebih daripada satu tahun. Jumlah tuntutan meningkat 20 ribu kepada 294 ribu. Peningkatan dijangka mencetuskan kebimbangan bahawa sesetengah majikan akan mengurangkan pekerja disebabkan oleh ketidaktentuan ekonomi. Jumlah tuntutan telah meningkat selama tiga minggu berturut-turut. Walau bagaimanapun, ahli ekonomi berkata adalah terlalu awal untuk mengisytiharkan kelembapan ekonomi. Walaupun terdapat kenaikan, tuntutan pengangguran berada berdekatan dengan paras yang sangat rendah, sekaligus menunjukkan ekonomi masih tumbuh dengan kukuh. Tuntutan pengangguran dianggarkan mencapai 276 ribu pemohon pada minggu ini.
Jumaat, 10:00 Malam
Jualan rumah sedia ada AS:  Sebahagian besar jualan rumah di Amerika Syarikat adalah rumah sedia ada. Jumlah jualan tahunan pada bulan Mac berada di atas 5.33 juta, lebih kurang seperti yang diharapkan. Angka yang lebih kurang sama iaitu 5.39 juta unit adalah dijangka dalam laporan kali ini.
** Semua masa dalam waktu Malaysia dan yang sewaktu dengannya GMT +8


Sentimen Semasa Pasaran Minyak Mentah Global

Sentimen yang mempengaruhi harga minyak masih tidak menentu dengan kecenderungan penjualan masih berpotensi berlaku berikutan kebimbangan terhadap inventori bekalan minyak mentah global.
Harga minyak masih gagal meneruskan kenaikan dalam permulaan sesi New York pada Isnin sehinggalah sesi hari ini di mana harga WTI $46.75 adalah paras harga yang signifikan untuk dilihat oleh pasaran.
Walaupun terdapat sokongan oleh komen OPEC yang mengatakan pemotongan bekalan berpotensi dilanjutkan sehingga sembilan bulan atau lebih, tetapi keyakinan terhadap kemampuan OPEC menyerap lebihan bekalan masih rendah.
Kebimbangan terhadap peningkatan bekalan oleh US terus memberi kesan negatif kepada sentimen pasaran ini.
 Pegawai dari Libya juga menyatakan pengeluaran harian mereka kini mencapai 780,000 tong sehari berikutan pemulihan pengeluaran di Sharara.
Dari segi permintaan, terdapat juga kebimbangan terhadap permintaan di US dan China yang akan memberi kesan kepada pasaran ini, kerana dua negara ini adalah pengguna terbesar minyak dunia.
Harga minyak menguat sedikit dalam sesi Asia hari ini sehingga didagang di atas $46.50 tetapi malangnya gagal mengekalkan kenaikan menjelang pembukaan pasaran New York.
Data inventori US akan dikeluarkan pada lewat sesi hari ini oleh Institut Petroleum Amerika (API) dan seterusnya data EIA pada Rabu. Kedua-dua data ini penting bagi mencorak pergerakan komoditi hitam minggu ini.


10 Berita Forex Penting Tumpuan Pasaran Minggu Ini (11-15 Mac 2019)

Berikut adalah sebahagian daripada data ekonomi yang bakal menjadi tumpuan pasaran sepanjang minggu ini.
Data Jualan Runcit di Amerika Syarikat (Isnin 8.30 Malam): Data yang dikeluarkan adalah bacaan untuk bulan Januari berikutan isu penutupan kerajaan AS yang menyebabkan kelewatan. Bacaan jualan sebelum ini mencatatkan kejatuhan yang teruk menyebabkan matawang dolar AS didagangkan merosot sejurus data dikeluarkan. Bacaan data jualan runcit dan jualan runcit teras kali ini dijangka positif berbanding sebelumnya.
Data GDP UK (Selasa 5.30 Petang): UK akan mengeluarkan laporan GDP untuk Januari, bulan pertama untuk tahun ini. Bacaan data dijangka akan meningkat kepada 0.2% berbanding kemerosotan angka bacaan pada -0.4% untuk Disember lalu dan juga pertumbuhan yang mengecewakan pada suku tahun keempat tahun lalu.
Data Inflasi AS (Selasa 8.30 Malam): Data indeks harga pengguna di Amerika Syarikat pada Januari lalu mencatatkan bacaan yang positif dan jangkaan kadar inflasi kali ini turut meningkat sementara kadar inflasi teras diramalkan kekal di paras 0.2%. Sebarang perubahan pada bacaan data bakal mempengaruhi ‘kesabaran’ bank pusat sebelum ini terhadap langkah kenaikan kadar faedah.
Data Pengeluaran Perindustrian di Eropah (Rabu 6.00 Petang): Data bacaan untuk bulan Januari dijangka bakal meningkat ke paras 1.0% berbanding penurunan -0.9% pada bacaan sebelumnya.
 Data Indeks Harga Pengeluar AS (Rabu 8.30 Malam): Data bacaan Februari dijangka mencatatkan peningkatan kepada 0.2% berbanding bacaan -0.1% pada bulan sebelumnya. Data ini juga turut menjadi petunjuk terhadap jangkaan kadar inflasi.
Data Pengeluaran Perindustrian China (Khamis 10.00 Pagi): Hasil pengeluaran industri di China pada Januari mencatatkan peningkatan 5.7%, namun bacaan pada kali ini dijangka sedikit menurun kepada 5.5%. Data ini turut terkesan ekoran penurunan pada unjuran pertumbuhan GDP China.
Data Indeks Perkilangan PMI New Zealand (Jumaat 5.30 Pagi): Jangkaan data adalah lemah berikutan aktiviti sektor perkilangan di New Zeland yang bergerak perlahan.
Penetapan Kadar Faedah oleh BOJ di Jepun (Jumaat): Bank pusat Jepun dijangka akan terus mengekalkan kadar faedah di paras -0.10 dan juga kekal dengan dasar monteri yang longgar. Gabenor Kuroda sebelum ini ada menyatakan belum tiba masa untuk bank pusat keluar daripada dasar monetari yang longgar tersebut.
Data Inflasi Zon Eropah (Jumaat 6.00 Petang): Data indeks harga pengguna akhir di zon Eropah dijangka kekal di paras 1.5% sementara kadar inflasi teras turut kekal di paras 1.0%.
Sentimen Keyakinan Pengguna AS (Jumaat 10.00 Malam): Sentimen keyakinan pengguna di Amerika Syarikat hasil tinjauan Universiti Michigan dijangka mencatatkan angka yang meningkat berbanding bacaan sebelum ini. Ekonomi terus dilihat optimis berikutan peningkatan pada saham Dow.


Aktiviti Sektor Pembuatan Malaysia Suram Pada November

Indeks Pengurus Pembelian (Purchasing Manager Index, PMI) Pembuatan Nikkei Malaysia jatuh ke paras terendah dalam tempoh lima bulan kepada 47.1 pada November, mencerminkan kelembapan operasi pembuatan Malaysia.
Indeks tersebut merupakan petunjuk prestasi sektor pembuatan yang mana sebarang angka lebih daripada 50.0, menunjukkan penambahbaikan keadaan keseluruhan sektor.
IHS Markit, peneraju dalam maklumat dan analisis global berkata, pengeluar yakin dengan dasar pengambilan pekerja mereka dengan pertumbuhan pekerjaan mencatatkan paras tertinggi dalam tempoh 13 bulan.
Sementara itu, peluang pekerjaan meningkat pada kadar paling cepat manakala peningkatan kos adalah disebabkan harga bahan mentah tinggi ekoran kadar pertukaran lemah dan kos buruh tinggi.
Tidak dapat dielak, pengeluar terpaksa memindahkan sebahagian daripada kos mereka kepada pelanggan, kata IHS Markit.
Sumber: Bernama


Australia Mencatat Peningkatan Defisiti Dalam Imbangan Dagangan Pada Bulan November

Berdasarkan laporan yang dikeluarkan pada awal pagi ini, imbangan dagangan Australian mencatat defisit yang lebihi tinggi pada bulan November daripada jangkaan penganalisis.
Jabatan perangkaan Australia, melaporkan defisit imbangan dagangan sebanyak A$628 juta pada bulan November berbanding jangkaan penganalsisi yang mensasarkan surplus sebanyak A$550 juta.
 Import meningkat sebanyak 1 peratus kepada A$32.481 billion pada bulan November.
Peningkatan defisit telah memberi impak negatif terhadap dolar Australia dan hasil bon. Hasil bon mengalami kejatuhan selepas data dikeluarkan seiiring dengan penyusutan matawang AUD.
Setakat jam 11.40 a.m matawang AUD menyusut berbanding USD sebanyak 0.10% kepada 0.7856.


US Dolar Mengukuh, Harga Minyak Naik 3 Hari Berturut-turut – Sesi Asia

Pasaran Matawang
Matawang Aussie, Australia menyusut pada awal sesi dagangan Asia pada hari Jumaat.
Australia dolar menyusut berbanding US dolar sebanyak 0.25% kepada 0.8020. Manakala US dolar didagangkan kukuh berbanding matawang yen dengan bacaan 109.51 setakat jam 9.30 a.m.
Laporan harga pengeluar tidak berjaya mendorong pengukuhan matawang AUD. Harga pengguna naik 0.6% pada suku tahun terakhir dan 1.7% pertumbuhan setahun.
Pelabur kini memberi tumpuan pada laporan data nonfarm payrolls yang akan dikeluarkan pada hari ini.
 Indeks US dolar yang mengukur kekuatan matawang greenback berbanding matawang lain naik 0.03% kepada 88.49 setakat jam 9.30 a.m.
Pasaran Komoditi
Harga minyak meneruskan peningkatan 3 hari berturut-turut pada hari Jumaat berikutan usaha OPEC dan non-OPEC yang mengurangkan pengeluaran minyak.
Harga minyak WTI naik kepada $66.05 setong dan Brent naik kepada $69.74 setong setakat jam 09.30 a.m
Harga emas kembali naik sebanyak 0.32% kepada 1,352.10.


Janji Brexit Dorong Pengukuhan Pound Pada Sesi Eropah

Keyakinan untuk mencapai perjanjian bertambah apabila Presiden AS Donald Trump memberitahu bahawa perjanjian fasa pertama ‘semakin hampir’. Penasihat Keselamatan Negara AS, Robert O’Brien juga menambah keyakinan dengan menyatakan kemungkinan perjanjian dapat dicapai sebelum akhir tahun.
Sementara itu, dalam usaha untuk menangani salah satu faktor penghalang dalam rundingannya dengan Amerika Syarikat, China dilaporkan akan meningkatkan hukuman ke atas pelanggaran harta intelek.
China menyasarkan akan mengurangkan kekerapan pelanggaran harta intelek menjelang 2022 dan merancang untuk memudahkan mangsa mendapat pampasan.
Susulan itu, dolar Amerika diniagakan mengukuh berbanding matawang safe-haven yen pada sesi Eropah. Bagaimanapun, dolar USD didagangkan rendah berbanding matawang utama lain dengan indeks dolar menyusut kepada 98.23.
 Dagangan pound telah disokong oleh keyakinan untuk tercapainya Brexit apabila PM UK Boris Johnson melancarkan manifesto dengan berjanji akan membawa perjanjian Brexitnya kembali ke parlimen sebelum perayaan Krismas, jika berjaya memenangi majoriti dalam pilihan raya Disember nanti.
Ini telah menambah keyakinan untuk berlakunya Brexit berikutan calon parti Johnson telah berjanji untuk mengundi di Parlimen bagi meluluskan perjanjian tersebut. Pound diniagakan tinggi berbanding beberapa matawang utama lain pada sesi Eropah.
Di sisi lain, dolar Australia dan dolar New Zealand diniagakan berhati-hati berbanding USD selepas meraih pemulihan pada dagangan sesi Asia. Walaupun terdapat perkembangan positif dalam isu perdagangan, pasaran juga turut dihujani dengan berita yang bercampur-campur.
Reuters melaporkan mengenai kemungkinan bahawa perjanjian perdagangan fasa kedua tidak akan berlaku, memandangkan kedua-dua negara masih bergelut untuk mencapai perjanjian fasa pertama.


Ini Sebab Pelabur Berhati-hati Menuju Hujung Minggu!

Menghiasi pasaran sesi Asia adalah pergerakan ‘berhati-hati’ dalam dagangan US dolar ketika pelabur menantikan penerbitan data pertumbuhan ekonomi Amerika Syarikat dan simposium Jackson Hole.
Dolar greenback didagangkan sedikit susut, memberi peluang kepada kebanyakan mata wang utama untuk mencatatkan keuntungan sederhana walaupun masih terperangkap di sekitar paras terendah.
Laporan terbaharu menunjukkan pesanan barangan tahan lama AS pada Julai dicatatkan hampir tidak berubah, meleset daripada jangkaan untuk meningkat 0.6%.
Ini sedikit sebanyak mempengaruhi dagangan US dolar, di mana data tersebut merupakan petunjuk utama pengeluaran di AS.
 Sementara itu, hasil bon AS 10 tahun pula meningkat lebih tinggi, menyaksikannya berada pada tahap 3.1%, manakala hasil 2 tahun memuncak pada 3.4% ketika sesi dagangan Asia.
Pasaran kini bersiap sedia untuk simposium Jackson Hole yang akan bermula pada hari Jumaat. Dalam pada itu, tumpuan akan diberikan terlebih dahulu kepada pengeluaran data keluaran dalam negara kasar (KDNK) AS untuk suku keduapada sesi New York.
Melihat perkembangan mata wang lain, euro sedikit meningkat dengan pergerakan harga cuba kembali pada paras harga 1.000 berbanding US dolar.
Penerbitan minit mesyuarat bank pusat Eropah (ECB) akan menjadi tumpuan pelabur untuk dijadikan petunjuk kepada penetapan dasar seterusnya.


Siri Kenaikan GBP/USD Bakal Dibantutkan Risiko Menjelang Mesyuarat BOE

Setelah berjaya mengharungi dagangan minggu lalu dengan cemerlang, mata wang Pound pada minggu ini akan berdepan pula risiko keputusan mesyuarat dasar monetari oleh bank pusat England (BOE) pada Khamis ini.
Walaupun beberapa faktor masih memberi tekanan terhadap pergerakan Pound, namun mata wang Britain itu berjaya pamerkan prestasi yang baik khususnya berbanding US dolar yang sedang melemah.

Pada carta pasangan mata wang GBP/USD jelas menyaksikan corak kenaikan harga sepanjang minggu lalu menyambung momentum lonjakan yang dilakukan pada minggu sebelumnya.
Namun, kenaikan harga di penghujung minggu tidak mencapai paras jangkaan penganalisis iaitu di rintangan 1.40000 sebelum harga sedikit susut di penghujung dagangan berkemungkinan didorong oleh aktiviti pengambilan keuntungan oleh para pelabur.
Penurunan harga kembali semula ke paras sokongan 1.39000 dan harga juga dilihat mendatar pada pembukaan pasaran awal minggu ini.
 Pelabur berhati-hati untuk meletakkan posisi dagangan susulan penurunan harga yang kembali bergerak di bawah paras halangan Moving Average 50 (MA50) pada pergerakan 1 jam dengan risiko berakhirnya pergerakan bullish.
Sekiranya penurunan harga terus berlaku, paras 1.38000 yang berada pada zon RBS (resistance become support) bakal diuji sebelum penuruan lebih rendah akan menuju pula ke paras 1.37000.
Namun jika penurunan tersebut hanyalah pembetulan harga, kenaikan harga akan dijangkakan untuk menguji zon rintangan 1.40000 pada minggu ini. Reaksi harga pada zon terbabit akan memberi isyarat pergerakan harga seterusnya.
Jika harga menembusi zon tersebut, sasaran rintangan terbaru harga dilihat pada 1.41000 untuk harga mencatatkan paras tertinggi terbaru 7 minggu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Pada Awal Sesi Eropah

Matawang US dollar bergerak di sekitar paras tertinggi lima bulan yang lalu berbanding beberapa matawang utama yang lain. Peningkatan US dollar pada minggu ini banyak dipacu oleh kenaikan Hasil-Bon Amerika Syarikat yang merekodkan kenaikan empat hari berturut-turut sehingga Khamis.
Indeks US dollar yang mengukur kekuatan matawang greenback berbanding matawang utama yang lain susut 0.09% setakat pada pukul 3.31 petang.
Major pair EUR/USD membuat kenaikan sebanyak 0.18% dengan GBP/USD susut sebanyak 0.06%. USD/JPY pula naik 0.09%, USD/CAD naik 0.05% dengan USD/CHF susut 0.19%. AUD/USD dan NZD/USD masing-masing merekodkan kenaikan 0.11% dan 0.38%.
 Matawang paling kuat setakat ini adalah NZD, manakala matawang paling lemah adalah Yen dan CAD. Dengan menggabungkan matawang paling kuat dan lemah, pair NZD/JPY naik 0.38% dengan pair NZD/CAD naik sebanyak 0.44% setakat pada pukul 3.35 petang.
Matawang NZD dan AUD menjadi antara matawang yang terkuat pada Jumaat dengan US dollar kini sedikit melemah apabila momentum kenaikan hasil-bon Amerika Syarikat semakin berkurangan.
Yen dan CAD pula menjadi antara matawang paling lemah. Data inflasi CPI Jepun yang dikeluarkan pada pagi tadi hanya meningkat 0.7%, jauh lebih rendah daripada sasaran 2%.
Wakil perunding dagangan AS Robert Lighthizer menunjukkan banyak perbezaan dari segi apa yang dimahukan oleh negara-negara yang berunding dan mengatakan, “Negara NAFTA masih jauh daripada perjanjian.” Ini sekaligus memberi kesan negatif kepada Kanada dan juga dollar Kanada (CAD).


Ini Yang Menjadi Pemacu Kepada Matawang Utama Pada Dagangan Penghujung Minggu

Sentimen yang menjadi penggerak kepada matawang utama pada dagangan penghujung minggu hari ini, didorong oleh perkembangan dalam keputusan pilihan raya umum UK dan perjanjian perdagangan Amerika Syarikat dan China.
Kemenangan mutlak Parti Konservatif dalam keputusan pilihan raya hari ini, menjadikannya ia sebagai kejayaan terbesar sejak tahun 1987. Ini menunjukkan penduduk Britain masih berkeras mahu meninggalkan Kesatuan Eropah (EU) dan menamatkan ketidakpastian Brexit yang telah banyak menjejaskan ekonomi negara itu.
Matawang pound diniagakan mengukuh berbanding kesemua matawang utama dengan mencatat peningkatan lebih 2% berbanding dolar Amerika sejak keputusan exit poll meramalkan Parti Konservatif akan memenangi pilihan raya dengan majoriti terbesar.
Dagangan dolar euro juga meraih manfaat susulan kejayaan Parti Konservatif dengan diniagakan tinggi berbanding USD dolar dan mengukuh berbanding beberapa matawang utama lain.
 Laporan yang menunjukkan terdapat perkembangan positif mengenai rundingan dagang antara dua negara ekonomi gergasi telah mengangkat sentimen buat dolar Amerika untuk diniagakan lebih tinggi berbanding matawang safe-haven yen.
Kenyataan optimis Presiden Donald Trump yang menyatakan perjanjiannya dengan China semakin hampir telah meningkatkan keyakinan pasaran bahawa kedua-dua negara itu akan mencapai kesepakatan dalam perjanjian seperti yang dilaporkan oleh sebelum ini.
Menurut sumber yang rapat dengan rundingan itu, AS dan China dikatakan telah mencapai kesepakatan perjanjian dan kini ia memerlukan persetujuan daripada Trump untuk menandatanganinya.
Walaupun laporan tersebut belum disahkan kesahihannya, ia cukup untuk memacu pengukuhan buat USD berbanding yen.


NFP Bakal Tentukan Arah EUR/USD, Melonjak Atau Menjunam?

Pergerakan US dolar dalam pasaran dilihat bercampur-campur ketika semakin menghampiri acara tumpuan pada minggu ini iaitu terbitan laporan data pekerjaan NFP Amerika Syarikat (AS) pada sesi New York sebentar lagi.
Selepas komen hawkish oleh Federal Reserve (Fed) berkenaan langkah pengetatan dasar, US dolar telah kembali mengukuh semula. Namun, momentum pengukuhan tersebut dilihat tidak begitu jelas diteruskan semalam ekoran pelabur berkemungkinan mengambil langkah waspada untuk menantikan dahulu keputusan laporan pekerjaan NFP.
Terdapat beberapa mata wang yang berjaya bergerak kukuh berbanding US dolar, namun ada juga yang kekal bergelut selepas US dolar kembali mengukuh pada Rabu.
Seperti Euro, US dolar masih berjaya mendominasi untuk menekan harga daripada membuat kenaikan semula.

Pada carta harga pasangan mata wang EUR/USD, harga masih menunjukkan pergerakan bearish apabila kenaikan yang lemah semalam sekadar menguji halangan Moving Average 50 (MA50) pada rangka masa 1 jam sebelum mendatar di sekitar 1.18300 sehingga ke penghujung sesi New York.
Setelah beberapa hari harga menguji zon rintangan 1.19000 namun gagal menembusinya, penurunan harga mula dilihat dan dijangka akan menuju ke paras 1.18000 semula.
 Sekiranya laporan pekerjaan NFP catat bacaan yang mengecewakan dan harga kembali melonjak semula pada carta EUR/USD, zon rintangan pada 1.19000 bakal diuji sekali lagi.
Momentum yang kukuh harga menolak harga melepasi rintangan tersebut untuk mencatatkan paras ketinggian terbaru 5 minggu dengan sasaran seterusnya menuju zon 1.20000.
Sebaliknya jika data pekerjaan pada Julai adalah memberangsangkan, pengukuhan US dolar dijangkakan akan menjunamkan harga lebih rendah melepasi paras 1.18000 dan menguji zon support minggu-minggu sebelum ini sekitar 1.17700-1.17500.
Penurunan lebih rendah yang diteruskan dilihat akan mencecah semula ke zon support utama pada 1.17000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Trader Pound Lega Selepas Isyarat Awal Pergerakan Bullish GBP/USD

Pada carta pasangan mata wang GBP/USD, harga dilihat kembali melonjak semula dari zon support 1.38000 pada dagangan penghujung minggu lalu.
Situasi kenaikan harga tersebut didorong oleh penyusutan US dolar susulan data tinjauan keyakinan pengguna Amerika Syarikat (AS) yang diterbitkan pada sesi New York Jumaat lalu mencatatkan kejatuhan sehingga ke paras terendah untuk tempoh 10 tahun.
Ini telah mendorong kenaikan semula harga walaupun prestasi Pound tidaklah begitu memberangsangkan selepas laporan awal Keluaran Dalam Negara Kasar (KDNK) UK untuk suku kedua diterbitkan meningkat menepati ramalan.
Untuk minggu ini pula, laporan data pekerjaan UK akan diterbitkan pada Selasa yang akan menjadi tumpuan bagi trader Pound.
Selepas melonjak semula dari zon support 1.38000, harga telah melepasi halangan Moving Average 50 (MA50) pada rangka masa 1 jam pergerakan harga untuk kembali memberi isyarat bullish semula.
Pembukaan pasaran di awal minggu hari ini menyaksikan penurunan harga berlaku sejak sesi Asia bersambung ke awal sesi Eropah.
 Namun, penganalisis menjangkakan harga bakal menyambung kenaikan untuk menguji paras rintangan 1.39000 pada zon SBR (support become resistance).
Kenaikan lebih tinggi melepasi zon tersebut seterusnya bakal meneruskan kenaikan menuju zon rintangan pada 1.40000.
Tetapi jika harga menjunam semula, zon support 1.38000 akan terus cuba untuk ditembusi harga sebelum harga menuju ke paras-paras tumpuan lebih rendah sekitar 1.37000 atau support 1.36000 untuk mencatatkan paras terendah terbaru beberapa minggu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ekonomi Jepun Berkembang 0.5% Pada Suku Pertama

Ekonomi Jepun berkembang dengan baik pada suku pertama 2017 dan menjadi rekod pertumbuhan tertinggi sejak lebih dari 10 tahun lepas.
Pertumbuhan ekonomi (GDP) berkembang sebanyak 0.5% pada suku pertama dan 2.2% secara tahunan. Sebelum ini Jepun merekod pertumbuhan 0.3% pada suku keempat 2016 dan jangkaan kali ini ialah 0.4%.
Ekonomi Jepun kini berkembang dalam lima suku berturut-turut yang terpanjang sejak 2006. Pengeksport di Jepun mendapat banyak manfaat daripada permintaan dunia walaupun petunjuk domestik seperti penggunaan isirumah terus jatuh.
 Matawang Yen yang kompetitif dan persekitaran ekonomi global yang semakin baik telah banyak merangsang sektor pembuatan domestik. Walaupun Yen telah menguat sejak akhir-akhir ini, ia masih lagi kompetitif jika dibandingkan dengan sejarah sebelum ini.
Walaubagaimanapun, inflasi masih sukar untuk naik dari paras terendah. Selepas empat tahun rangsangan ekonomi dijalankan, ekonomi hanya meningkat 2.2% dari segi pendapatan benar.
Di bawah pentadbiran Shinzo Abe, kerajaan menjalankan rangsangan ekonomi yang besar dengan menggunakan semua alat dalam ekonomi termasuk rangsangan fiskal, pelonggaran monetari dan juga perubahan struktur.